ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: 1/4/2016 - 1/5/2016\nΓράφει η ΒΙΚΤΩΡΙΑ ΝΤΑΓΚΟΥΝΑΚΗ\nΉταν το Πάσχα των Εβραίων. Μεγάλη γιορτή, ημέρα μνήμης της απελευθέρωσης των προγόνων τους από τον τύραννο Φαραώ. Τότε που ο άγγελος αφάνισε τα πρωτότοκα παιδιά των Αιγυπτίων, όχι όμως και τα δικά τους. Γιατί είχαν λάβει προειδοποίηση από το Θεό: κάθε Εβραίος να βάλει στην πόρτα του σημάδι, το αίμα του αρνιού. Να καταλάβει ο άγγελος και να προσπεράσει... (Εξοδος 12, 11).\nΕΤΣΙ, λοιπόν, διασώθηκαν και πήραν το δρόμο της ελπίδας, να βρουν τη Γη της Επαγγελίας. Κι έγινε πάλι θαύμα κι «άνοιξαν» τα νερά της Ερυθράς Θάλασσας και πέρασαν. Για τούτο και ονόμασαν τη γιορτή τους «πέρασμα»-«διάβαση», δηλαδή Πάσχα.\nΚαι για τούτο απόμεινε να τρώνε το πασχαλινό αρνί. Έπρεπε, όμως, νά 'ναι το καλύτερο αρνί. Χρονιάρικο και γερό. Να ψηθεί ολόκληρο στη φωτιά, σύμβολο προσφοράς και θυσίας στο Θεό, σύμβολο προστασίας δικής τους...\nΕΚΕΙΝΗ, όμως, τη χρονιά, το 14ο έτος Νισάν, έμελλε να θυσιαστεί, προσφορά του Δημιουργού για τη σωτηρία ολόκληρου του ανθρώπινου γένους, ο Αμνός του Θεού: ο Ιησούς Χριστός. Έτσι, ώστε, να λαμβάνουν οι χριστιανοί το αίμα του Σταυρωθέντος, με τη Θεία Μετάληψη και να διαβαίνουν από το θάνατο στη ζωή. Και να, πόσο ωραία το εκφράζουν οι σοφοί της Εκκλησίας μας:\n«...ο Κύριος μας, ο Αμνός του Θεού», γράφει ο μακαριστός π. Επιφάνιος Θεοδωρόπουλος, "με την ενανθρώπισίν Του, τα πάθη Του, την ταφήν και την ανάστασίν Του, μας έσωσεν εκ της καταστροφής και μας πέρασε από τη θάλασσα της αμαρτίας, αφού συνέτριψε τον εχθρό μας τον Διάβολον.\n...Αυτό το πέρασμα, αυτήν την διάβασιν εορτάζουμε το Πάσχα. Την διάβασιν από την ενοχήν της αμαρτίας εις την δικαίωσιν, από την φθοράν εις την αφθαρσίαν, από τον θάνατον εις την ζωή, από την γην εις τον ουρανόν».\nΚι ο Άγιος Ιουοτίνος εξηγεί, πως το αρνί που θυσιάστηκε το Πάσχα της Παλαιάς Διαθήκης, ήταν προτύπωση του Χριστού, με το αίμα του οποίου χρίονται όσοι πιστεύουν σ' Αυτόν.\nΚαι το πρόβατο που ψήνεται στον οβελία, σχηματίζοντας το σχήμα του σταυρού, συμβολίζει τα πάθη του Χριστού και το σταυρικό του μαρτύριο «και καθελών αυτό ενετύλιξε συνδόνι και έθηκεν αυτό εν μνήματι λαξευτώ, ου ουκ ήν ουδείς ουδέπω κείμενος».\n«Κι ιδού ο μονογενής εισήλθεν ως ψυχή μετά ψυχών, Θεός Λόγος έμψυχος. Το γαρ σώμα εκείτο εν μνημείω, ουχί κενωθέν της Θεότητος...».\nΚΑΤΕΒΗΚΕ ο Κύριος στον Άδη, θριαμβευτής και βασιλιάς. Νέκρωσε το θάνατο, διέλυσε το σκοτάδι, «γκρέμισε» την εξουσία του Σατανά, συνέτριψε τις αλυσίδες που κρατούσαν επί αιώνες φυλακισμένους, τους δεσμώτες της αμαρτίας.\nΚι εκείνοι, οι δέσμιοι του σκότους, σαν είδαν την άμετρη ευσπλαχνία του, πως κατέβηκε να τους λυτρώσει, έτρεξαν προς Αυτόν αγαλλόμενοι, έσπευσαν να φτάσουν το Φως το Αναστάσιμο κι άρχισαν να γιορτάζουν μαζί με τους ζωντανούς και με χαρά απερίγραπτη, το αιώνιο Πάσχα της Σωτηρίας... Εδώ και ο αιχμάλωτος Αδάμ... Εδώ και η συναιχμάλωτη Εύα... «Των οδυνών λύσαι πορεύσται ο Θεός».\n...Χωρίς να χαλάσουν οι σφραγίδες που έβαλαν οι Ρωμαίοι στον τάφο... Έτσι ακριβώς, όπως γεννήθηκε.... Χωρίς να θιγεί η παρθενία και η αγνότητα της Θεοτόκου... Μα απ' αυτά τα δύο παγκοσμίου σημασίας γεγονότα, άνοιξαν για τον άνθρωπο οι πύλες του Παραδείσου...\n«Τα πάντα ήσαν ήσυχα και ήρεμα και οι φύλακες, ουδόλως αντιληφθέντες την αφύπνισιν και έξοδον του Μεγάλου Νεκρού, θα εξηκολούθουν φρουρούντες επί μακρόν ακόμη τον κενόν πλέον τάφον, αν η κάθοδος του Αγγέλου και ο επακολουθήσας σεισμός δεν τους απήλλασσεν απ' αυτόν τον κόπον», εξηγεί ο Επιφάνιος Θεοδωρόπουλος.\nΟ τεράστιος λίθος κυλίστηκε απ' τον άγγελο, για να μπορέσουν οι μυροφόρες να δουν τον τόπο όπου έκειτο ο Κύριος... Πρώτη ήλθε στον τάφο η Παναγία, έχοντας μαζί τη Μαρία τη Μαγδαληνή. Αυτή η Μαρία ουδεμία σχέση έχει με την πόρνη που άλειψε μύρο τα πόδια του Ιησού και οι γνωρίζοντες την αναφέρουν «διά βίου παρθένον».\nΗ Θεοτόκος, έφτασε στο μνημείο την ώρα που γινόταν ο σεισμός κι έφευγαν έντρομοι οι φρουροί. Ο άγγελος του Θεού, προφανώς, ο ίδιος άγγελος που της εμφανίζεται πάντα, ο Γαβριήλ της δίνει πάλι το χαρμόσυνο μήνυμα: «Ουκ έστιν ώδε. Ηγέρθη». Οι μυροφόρες που σιγά σιγά είχαν μαζευτεί, ακούν τον άγγελο και παίρνουν το δρόμο της επιστροφής.\nΣτο δρόμο συναντούν τον αναστημένο Χριστό.\n«Η Θεοτόκος όταν συνάντησε τον Υιό της και Θεό» παρατηρεί ο Γρηγόριος Παλαμάς «πρώτη απ' όλες τις άλλες είδε και αναγνώρισε τον αναστάντα και προσπίπτοντας έπιασε τα πόδια του και έγινε Απόστολος Του προς τους Αποστόλους. Η Θεοτόκος πριν απ' όλους αυτή είδε τον αναστάντα και απήλαυσε τη θεία ομιλία του... και πρώτη και μόνη άγγιξε τα άχραντα πόδια του».\nΈτσι, λοιπόν, ο αναστημένος Χριστός εμφανίζεται πρώτα στις γυναίκες επειδή... «η συντριβή γαρ της Εύας από τον Διάβολον, αντιστρεφόταν» εξηγεί ο Μ. Αθανάσιος «όθεν γαρ ώδευσεν η νόσος, εκείθεν η θεραπεία έρχεται. Όθεν ο θάνατος ήρξατο, εκείθεν η ανάστασις φαίνεται. Γυνή γαρ της παραβάσεως αιτία και της αναστάσεως κήρυξ. Η τον πρώτον Αδάμ προς πτώσιν χειραγωγήσασα, τον δεύτερον Αδάμ αναστάντα μαρτύρεται».\nΚαι ο Ι. Χρυσόστομος έτσι θαυμαστά το αναλύει:\n«Με τα ίδια μέσα που μας πολέμησε ο Διάβολος, με τα ίδια τον νίκησε ο Χριστός. Η Παρθένος και το ξύλο και ο θάνατος ήταν τα σύμβολα της ήττας μας. Και πράγματι, η Εύα ήταν παρθένος, αφού δεν γνώριζε ακόμη_άντρα όταν εξαπατήθηκε. Ξύλο ήτο το δένδρο, θάνατος η τιμωρία στον Αδάμ. Αυτά έγιναν πάλι τα σύνεργα της νίκης μας. Στη θέση της Εύας είναι η Μαρία. Στη θέση του ξύλου για τη γνώση του καλού και του κακού, είναι το ξύλο του Σταυρού. Στη θέση του θανάτου του Αδάμ είναι ο θάνατος του Κυρίου».\n«Αναστάσεως ημέρα λαμπρυνθώμεν Λαοί. Πάσχα Κυρίου, Πάσχα. Εκ γαρ θανάτου προς ζωήν και εκ γης προς ουρανόν, Χριστός ο Θεός ημάς διεβίβασεν, επινίκιον άδοντας».\n«Οι άνθρωποι ήθελαν να καταστήσουν τον Θεόν θνητόν, αλλ' ο Θεός διά της αναστάσεως Του κατέστησε τους ανθρώπους αθάνατους», καθώς λέγει ο Ιουστίνος Πόποβιτς.\n«Όχι επειδή θα τελειώσει το Πάσχα να τελειώσει και η ανάμνηση του», επισημαίνει ο Άγιος Θεόδωρος ο Στουδίτης.\n«Ο ευεργέτης και Δεσπότης Θεός μας, αν τον δουλεύουμε γνήσια μέχρι τέλους, θα μας αξιώσει να απολαύσουμε το αιώνιο και ουράνιο Πάσχα, το οποίο είθε όλοι να απολαύσουμε χάριτι και φιλανθρωπία του Κυρίου ημών Ιησού Χριστού, του σταυρωθέντος και ταφέντος και αναστάντος, ω η δόξα και το κράτος συν τω Πατρί και τω Αγίω Πνεύματι, νυν και αεί και στους αιώνας των αιώνων»...\nΕτικέτες ΚΕΙΜΕΝΑ, ΚΟΙΝΩΝΙΚΑ ΘΕΜΑΤΑ\nΗ εις Άδου Κάθοδος του Χριστού» («Η Ανάστασις»), λεπτομέρεια, νωπογραφία, 1315-1320. Κωνσταντινούπολη, Μονή της Χώρας (παρεκκλήσιο)\nΑκόμη κι αν δεν πιστεύει κάποιος, αν είναι κενός θεολογικών μηνυμάτων, δεν είναι κακό να παραδεχτεί ότι αισθάνεται πάνω του το χάδι της θρησκευτικότητας των ημερών. Ότι μπαίνει στη μυστηριακή ατμόσφαιρα. Γι’ αυτόν, για τη δική του στιγμιαία αναστολή της τρέχουσας ζωής. Γιατί η θρησκευτικότητα, όταν μάλιστα οδηγεί στην πίστη μπορεί να γίνει γιάτρισα της μεγάλης έγνοιας, του προνομιακού ανθρώπινου πόνου και του φόβου, όπως τον παρουσιάζει ο Μπλεζ Πασκάλ.\nΗ θρησκευτικότητα μοιάζει με προξενήτρα ανάμεσα σε άνθρωπο και Θεό. Ένας θεός που’ χει την εξυπνάδα να μην εμφανίζεται ως απόμακρο και αποξενωμένο ον, αλλά ως Πατέρας που παιδεύει τα παιδιά του, αλλά ποτέ δεν τα θανατώνει. Είναι αλήθεια πως για να φτάσει ο άνθρωπος σ’ αυτό το υπέρτατο σημείο επαφής με το Θεό χρειάζεται προίκα ψυχής.\nΤούτες οι μέρες της Γιορτής που έπονται της μεγάλης χριστιανικής αλήθειας των Παθών του Χριστού και της Ανάστασης, της αυτοσυνειδησίας, της σχεδόν απόλυτης διαλεύκανσης του άκτιστου φωτός, λέγονται και γράφονται πολλά για την πίστη και την θρησκευτικότητα του ανθρώπου. Κορυφές του πνευματικού χώρου μιλούν με σεβασμό και εκλεπτυσμένη γνώση για το Θείο Δράμα, αναφέρονται στις μυστικές λειτουργίες που προϋπήρξαν του χριστιανισμού, αποτολμούν επιστροφή στον μεγάλο πνευματικό πρόγονο της ανθρωπότητας, τον Σαμάνα, στρέφονται προς τον Ορφέα, ο οποίος κατέβηκε στον Άδη για να αναζητήσει τη χαμένη ψυχή. Και όπως γράφει ο Χρήστος Μαλεβίτσης, και ο Οδυσσέας κατέβηκε στον Άδη για να πάρει οδηγίες από τον Σαμάνα Τειρεσία. Διόλου τυχαίες αυτές οι διαδρομές.\nΣχετίζονται με την συνειδητοποίηση του ανθρώπου απέναντι στο θείο, τη σημασία του, τη διαχρονικότητα του, που από κάποια στιγμή και πέρα για μας τους Χριστιανούς έλαβε τη μορφή του Χριστού που έχει αναλάβει την ευθύνη της καθόδου στα χθόνια βασίλεια του Άδη (δηλαδή της ύπαρξης του ανθρώπου) και να τα καταργήσει. Ναι, ξέρω, κάποιοι θα διαμαρτυρηθούν για την αφέλεια με την οποία παραθέτω την τελευταία πρόταση. Αλλά αυτά περίπου γράφουν οι Γραφές, κι αυτό είναι το πνεύμα των Ημερών. Το να αφεθούμε λίγο, το να αναζητήσουμε με θεολογικό και απεικονιστικό, στην εικόνα, τρόπο τη σημασία της ύπαρξης, δεν μας είναι δυσβάστακτο φορτίο. Ας το δούμε ως ανάπαυλα στις διαδρομές της ευδαιμονίας ή της παρούσης επιβιωτικής αγωνίας. Ανάπαυλα με φόντο τη θρησκευτικότητα!\nΟ Χριστός έκανε πολλά για να απαλλάξει τη γυναίκα από τη διαρκή καταδίκη της. Αν ανατρέξουμε σε κεφάλαια των Ευαγγελίων θα βρούμε νύξεις και έμμεσες αναφορές για την ανάγκη αλλαγής της μονοδιάστατης κοινωνίας της εποχής. Η κορύφωση της αξιοσύνης της γυναίκας – εκτός από τη μάνα Παναγιά – θα μπορούσε να συνοψιστεί με το ότι η πρώτη αναγγελία της Αναστάσεως γίνεται σε γυναίκα. Η Μαγδαληνή, η «άλλη Μαρία», η Μαρία του Ιακώβου, η Σαλώμη…. Οι γυναίκες ουσιαστικά ανήγγειλαν την Ανάσταση στον Κόσμο. Είναι η θηλυκή ψυχή αυτή που αντιλαμβάνεται άμεσα το γεγονός, ενώ η αρσενική έμμεσα, δια των «γραμμών».\nΓι αυτό μου έκανε εντύπωση, όταν με αφορμή το σημερινό κείμενο χρειάστηκε να στραφώ λίγο προς την Αγιογραφία της Ανάστασης. Την επίκαιρη, αν και σταθερής αξίας, Αγιογραφία. Ναι, ομολογώ ότι αναρωτιέμαι ακόμη και τώρα, βλέποντας τις διαφορετικές εκδοχές της υπέροχης εικόνας «Η εις Άδου Κάθοδος», βυζαντινή απεικόνιση της νίκης του Χριστού επί του Άδη.\nΣτην εκκλησία του Διονυσίου του Αρεοπαγίτη, στο Κολωνάκι, ο ζωγράφος Σπύρος Βασιλείου αναπαριστά το 1930 την «εις `Αδου Κάθοδο» μέσα από πανσπερμία ρόδινου χρώματος.\nΟ Χριστός ανασταίνει τον Αδάμ με το ένα χέρι, με το άλλο κρατάει το Σταυρό και σηκώνει την Εύα, η οποία δεν βρίσκεται δίπλα στον Αδάμ, αλλά στη συνήθη στάση της Δέησης, με καλυμμένα μάλιστα τα χέρια, όπως λέει η Μαρία Καραβία σε κείμενό της.\nΣτην τοιχογραφία του Πρωτάτου στις Καρυές του Αγίου Όρους, ο Χριστός του κυρ Μανουήλ Πανσέληνου σηκώνει τον Αδάμ, ενώ κρατά το σταυρό του μαρτυρίου του, σύμβολο της υπέρτατης θυσίας. Έχει σηκώσει πρώτα την Εύα, η οποία δέεται προς Αυτόν να την λυτρώσει.\nΑντίθετα σε άλλη εκδοχή της «Εις Άδου Κάθοδο», ο Χριστός εγείρει με το δεξί του χέρι τον Αδάμ – σύμβολο του ανθρώπινου γένους – ενώ η Εύα ακολουθεί, όπως και ο δίκαιος `Αβελ, ενώ ο Φώτης Κόντογλου παρουσιάζει τον Χριστό να τραβάει ταυτοχρόνως τους δύο πρωτόπλαστους από τις σαρκοφάγους…..\nΝα υποθέσω, κάνοντας χρήση της γυναικείας λογικής, ότι κάποιοι από τους αγιογράφους δεν αισθάνονταν άνετα να τοποθετήσουν την Εύα στο ίδιο επίπεδο με τον Αδάμ, γι αυτό και επέλεξαν τον συμβολισμό του θεϊκού χεριού μόνο προς τον Αδάμ. Είναι αυτό που πολλές φορές συζητάμε ότι στην πορεία οι μαθητές του Χριστού και το κατεστημένο της Εκκλησίας απομόνωσαν ή διαστρέβλωσαν ή παρερμήνευσαν σκέψεις του Θεανθρώπου.\nΗ Ανάσταση και τα Πάθη του Χριστού, η μεγαλύτερη γιορτή στην Ελλάδα που συνδέθηκε και με την αναγέννηση του έθνους δεν απεικονίζεται εύκολα από `Έλληνες ζωγράφους. Εξαίρεση ίσως αποτελεί «Η Ανάσταση» του Κωσταντίνου Παρθένη, ελαιογραφία σε μουσαμά, (1917-Εθνική Πινακοθήκη) και είναι αποκαλυπτική της ικανότητας του Παρθένη να αποδίδει στους πίνακές του το αιθέριο και το πνευματικό. Το Σώμα του Χριστού είναι τυλιγμένο στο σάβανο, ένας συνδυασμός θερμών και ψυχρών χρωμάτων που ανταποκρίνονται στα χρώματα του υπόλοιπου χώρου. Με λίγα λόγια έχει τη σφραγίδα του αττικού φωτός, όπως μας πληροφορεί ο θεολόγος Παν. Ανδριόπουλος. Αλλά να μην ξεχάσω το λαϊκό ζωγράφο Θεόφιλο.\nΣτην εκκλησία της Μακρυνίτσας θα δούμε την Θεοφίλεια Ανάσταση του Χριστού, απέριττη εικόνα, με τον Χριστό μετέωρο πάνω από τον τάφο, να ανεβαίνει προς τους Ουρανούς. Η γυνή; Α, ναι, παρούσα στην άκρη της εικόνας, με τη μορφή των μυροφόρων, γυναίκες έτοιμες να αλείψουν με μύρο τον νεκρό Ιησού.\nΘα ήταν παράλειψη να μην συμπεριλάβω σ’ αυτήν την γρήγορη και προφανώς επιφανειακή απεικόνιση, τη δουλειά του Ολλανδού ζωγράφου Ρέμπραντ. Σταύρωση, Ταφή, Ανάσταση. Το τρίπτυχο της συμμετοχής του ζωγράφου στο Θείο Δράμα και στην Αναγέννηση του κόσμου. Στην Πινακοθήκη του Μονάχου φυλάσσεται η ρεμπραντική Ανάσταση. Κι είναι η έκρηξη του φωτός το σημαντικό στοιχείο της δουλειάς. Έκρηξη που ξεχύνεται προς τα κάτω, φωτίζοντας απαλά τη μορφή του αναστημένου Χριστού, ενώ ταυτόχρονα κτυπά με βίαιες λάμψεις το σύμπλεγμα των στρατιωτών, αφήνοντας έκπληκτες τις Μαρίες.\nΠρο ημερών συνάντησα μια γυναίκα ζωγράφο, την Τίνα Μάσχα. Και μου μίλησε για τις δικές της αγιογραφίες. Για τη «συναλλαγή» της με τους ανθρώπους που έρχονται και της ζητούν να τους ζωγραφίσει εικόνες αγαπημένων Αγίων. Τον ενθουσιασμό τους και την κρυμμένη, πλην κοσμική εσωτερικότητά τους. Για το πώς επιλέγει να αγιογραφεί μικρές εκκλησίες που πολλές φορές βρίσκονται στην αυλή ή στον κήπο ενός σπιτιού, καταφύγιο της στιγμής για τη σπουδαία ανακούφιση που προσφέρει η επαφή με το Θείο. Κι έμεινα να παρακολουθώ τις κινήσεις των χεριών μιας ζωγράφου, αλλά και το σεβασμό με τον οποίον χειριζόταν το λόγο. Δείγμα θρησκευτικότητας; Πίστης ίσως; Τί σημασία έχει; Πάσχα αύριο και ο Χριστός θα έχει αναληφθεί στους Ουρανούς. «Το Πέρασμα» είναι πια στη δική μας δικαιοδοσία.\nΕτικέτες ΖΩΓΡΑΦΙΚΗ, ΚΕΙΜΕΝΑ, ΠΑΣΧΑ, ΠΟΛΙΤΙΣΜΟΣ, ΤΕΧΝΕΣ\nΝηστεία και … υπερφαγία απειλούν την διατροφική ισορροπία μας\nΟΙ «ΚΙΝΔΥΝΟΙ» ΤΟΥ ΠΑΣΧΑ\nΠοικιλία αλλά και μέτρο συστήνει η κλινική διαιτολόγος – διατροφολόγος Σοφία Ελευθερίου, προκειμένου να αποφευχθούν οι προ και μετά πασχαλινές... ακρότητες\nΠΟΤΕ παχαίνει η νηστεία; Υπάρχουν άνθρωποι που δεν πρέπει να την κάνουν; Ποια νηστίσιμα έχουν πολλές θερμίδες; Πως χάνονται τα κιλά του Πάσχα; Τα συγκεκριμένα ερωτήματα μας απασχολούν λίγο-πολό όλους. Το Πάσχα αλλάζει σημαντικά τη διατροφή μας, καθώς από τη νηστεία (όσοι την κάνουν) οδηγούμαστε σε υπερκατανάλωση τροφών, οι οποίες είναι δυνητικά επικίνδυνες. «Τα διατροφικά ατοπήματα συνεχίζονται, συνήθως, και τις γιορτινές ημέρες που ακολουθούν», σημειώνει η κλινική διαιτολόγος - διατροφολόγος Σοφία Ελευθερίου που παρατηρεί ότι τα οφέλη της νηστείας είναι πολλά, καθώς ελαχιστοποιείται η κατανάλωση ζωικού λίπους («κακό λίπος»), ενώ ταυτόχρονα αυξάνεται η κατανάλωση τροφίμων πλούσιων σε πολυακόρεστο και μονοακόρεστο λίπος («καλό λίπος»), από πηγές όπως το ελαιόλαδο, το ταχίνι, οι ξηροί καρποί (αμύγδαλα). Το γεγονός αυτό, σε συνδυασμό με την αυξημένη κατανάλωση φρούτων και λαχανικών βοηθάει τον οργανισμό να αποτοξινωθεί από τις επιπτώσεις της υπερκατανάλωσης ζωικού λίπους που πιθανότατα έχει προηγηθεί και να μειώσει δείκτες όπως η χοληστερίνη και τα τριγλυκερίδια.\nΣτην περίπτωση που η νηστεία γίνει σωστά, μπορεί να μειώσει ακόμη και το σωματικό βάρος. Η αυξημένη κατανάλωση τροφίμων φυτικής προέλευσης έχει ως αποτέλεσμα την αυξημένη πρόσληψη φυτικών ινών και άλλων απαραίτητων συστατικών, όπως οι βιταμίνες, τα μέταλλα και τα αντιοξειδωτικά στοιχεία. Όλα αυτά τα συστατικά συνεισφέρουν στην καλή υγεία, την ενίσχυση του ανοσοποιητικού συστήματος και τη βελτίωση της λειτουργίας των περισσότερων συστημάτων του οργανισμού. Η κ. Ελευθερίου προειδοποιεί ότι κατά τη διάρκεια της νηστείας θα πρέπει να τηρούνται οι τρείς βασικές αρχές της υγιεινής διατροφής: Ισορροπία, ποικιλία και μέτρο, τις οποίες πρέπει να τηρούμε συνεχώς.\nΚατά τη διάρκεια της νηστείας, καλό είναι να καταναλώνουμε τρόφιμα από όλες τις διατροφικές ομάδες (δημητριακά, όσπρια, θαλασσινά, φρούτα και λαχανικά). Αυτό σημαίνει ότι δεν θα πρέπει να καταναλώνουμε ανεξέλεγκτα μεγάλη ποσότητα τροφής με τη δικαιολογία ότι είναι νηστίσιμη.\nΣτην περίπτωση που δεν δοθεί προσοχή στην ποσότητα και την ποιότητα των τροφίμων που καταναλώνουμε, είναι πιθανό να πάρουμε βάρος κατά τη διάρκεια της νηστείας. Το ελαιόλαδο, παρά τα σημαντικά του οφέλη για την υγεία του οργανισμού, προσδίδει αρκετές θερμίδες. Για τον λόγο αυτό, θα πρέπει να το περιορίζουμε στα διάφορα γεύματα, αλλά και κατά την παρασκευή λαδερών και οσπρίων. Καλό είναι υπάρχει περιορισμός στην κατανάλωση αρτοσκευασμάτων και αμυλούχων τροφίμων, όπως το ψωμί, τα κράκερ, οι φρυγανιές, τα κριτσίνια και τα παξιμάδια.\nΗ επιλογή των θαλασσινών\nΤρόφιμα, όπως ο χαλβάς, οι ξηροί καρποί και το ταχίνι, λόγω του αυξημένου θερμιδικού τους περιεχομένου από τα λιπαρά που περιέχουν, θα πρέπει να καταναλώνονται με σύνεση, ιδιαίτερα από υπέρβαρα και παχύσαρκα άτομα αλλά και από όσους έχουν θέσει ως στόχο την απώλεια βάρους.\nΤα θαλασσινά αποτελούν μία εξαιρετική διατροφική επιλογή κατά τη διάρκεια της νηστείας, καθώς περιέχουν βιταμίνη Β12 και σίδηρο, συστατικά τα οποία δεν καλύπτονται πλήρως από τα άλλα νηστίσιμα τρόφιμα.\nΑντίθετα με ότι λεγόταν παλαιότερα, τα θαλασσινά δεν φαίνεται να αυξάνουν τα επίπεδα της χοληστερίνης, όταν καταναλώνονται στο πλαίσιο μιας ισορροπημένης διατροφής, παρότι έχουν πράγματι αρκετή χοληστερόλη. Αυτό οφείλεται στη χαμηλή τους περιεκτικότητα σε κορεσμένο λίπος, σε αντίθεση με το κόκκινο κρέας το οποίο έχει υψηλή περιεκτικότητα σε κορεσμένο λίπος και ταυτόχρονα σε χοληστερόλη. Με δεδομένο ότι το νηστίσιμο διαιτολόγιο δεν παρέχει επαρκή ποσότητα ορισμένων θρεπτικών συστατικών (πρωτεΐνες, ασβέστιο, σίδηρος και κάποιες βιταμίνες), υπάρχουν κάποιες ομάδες του πληθυσμού που θα πρέπει να νηστεύουν μόνο για περιορισμένα χρονικά διαστήματα και πάντα με τη σύμφωνη γνώμη του γιατρού τους. Σε αυτές περιλαμβάνονται τα μικρά παιδιά, οι έφηβοι, οι εγκυμονούσες, οι υπερήλικες, άτομα με οστεοπόρωση και όσοι έχουν διαγνωσμένη σιδηροπενική αναιμία.\nΕγκράτεια στο τραπέζι της Ανάστασης και επιστροφή σε αυστηρό διαιτολόγιο\nΟΙ ΓΙΟΡΤΕΣ του Πάσχα περιλαμβάνουν, στην πράξη, δύο έως τέσσερα μεγάλα γεύματα, τα οποία είναι αρκετά για να ανεβάσουν τη ζυγαριά κατά 2 έως 3 κιλά. Όλα αυτά, σε περίπτωση που δεν βάλουμε όρια στην κατανάλωση φαγητού. Σύμφωνα με την κ. Ελευθερίου, αυτό που συστήνεται είναι αμέσως μετά το Πάσχα να επιστρέψουμε άμεσα στις πρότερες διατροφικές μας συνήθειες, αποφεύγοντας ζωικά προϊόντα.\nΓια παράδειγμα, συστήνεται να αποφύγουμε να φάμε για δύο έως τρεις συνεχόμενες ημέρες κρέας και γλυκά που θα έχουν μείνει από το πασχαλινό τραπέζι. Καλό είναι, αμέσως μετά τις εορτές του Πάσχα να συμπεριλάβουμε στο διαιτολόγιο μας περισσότερα λαχανικά, σερβιρισμένα με περιορισμένο ελαιόλαδο, ψάρια, ημίπαχα γαλακτοκομικά προϊόντα και αρκετά φρούτα.\nΜε αυτό τον τρόπο θα απαλλαχτούμε γρηγορότερα από τα κιλά που πιθανόν να πήραμε αλλά και θα αποτοξινωθούμε από τα βαριά λιπαρά εορταστικά γεύματα.\nΕπειδή η πρόληψη είναι πάντα προτιμότερη της θεραπεία, στο τραπέζι της Ανάσταση καλό είναι να αποφύγουμε τις διατροφικές υπερβολές και να περιοριστούμε στην κατανάλωση της παραδοσιακής σούπας ή ενός πασχαλινού αβγού και αρκετής σαλάτας.\nΗ μαγειρίτσα (ή οποιαδήποτε άλλη σούπα όπως η κοτόσουπα ή το φρικασέ που συνηθίζουν αρκετοί), ως παραδοσιακό πιάτο για την Ανάσταση, αποτελεί το ενδιάμεσο διατροφικό στάδιο ανάμεσα στη νηστεία της Μεγάλης Εβδομάδας και στον οβελία του Πάσχα.\nΣυνήθως περιλαμβάνει κάποιο προϊόν ζωικής προέλευσης (εντόσθια και συκωταριά), αρκετά λαχανικά, ρύζι, αβγά, μυρωδικά και φυσικά ελαιόλαδο.\nΜία μερίδα μαγειρίτσας παρέχει στον οργανισμό 400 έως 600 θερμίδες, και αρκετή χοληστερόλη ανάλογα τον τρόπο μαγειρέματος.\nΤα άτομα με προδιάθεση\nΗ χρήση μόνο των ασπραδιών και η αποφυγή του κρόκου κατά την παρασκευή της θα οδηγήσει σε μείωση της χοληστερόλης που περιέχει.\nΩστόσο, συστήνεται η κατανάλωση της να γίνεται με σύνεση και να αποφευχθούν τα ορεκτικά στο τραπέζι της Ανάστασης, καθώς ο οργανισμός χρειάζεται ένα γεύμα σχετικά ελαφρύ ώστε να προσαρμοστεί στην κατανάλωση του κρέατος και των προϊόντων του, μετά από τη βραχεία ή μακρά αποχή από τα ζωικά προϊόντα που έχει μεσολαβήσει τις προηγούμενες ημέρες της νηστείας.\nΤο βράδυ του Σαββάτου αποφύγετε τα βαριά γλυκά καθώς καθιστούν το γεύμα περισσότερο δύσπεπτο και βαρύ για το στομάχι. Αν δεν μπορέσουμε να συγκρατηθούμε, πως μπορούμε να αποφύγουμε τη δυσπεψία και τα προβλήματα υγείας που ακολουθούν τα εορταστικά γεύματα;\nΗ κ. Σοφία Ελευθερίου εξηγεί: Άτομα με προδιάθεση και προβλήματα στομάχου, όπως η γαστροοισοφαγική παλινδρόμηση, το γαστρικό έλκος και η γαστρίτιδα, είναι πολύ πιθανόν να εμφανίσουν μία κρίση εμφάνισης των συμπτωμάτων τους, μεταξύ των οποίων βάρος στο στομάχι, πόνος και καούρες μετά από βαριά και λιπαρά γεύματα. Το ίδιο μπορεί να συμβεί και σε άτομα με ιστορικό χολολιθίασης, καθώς η κατανάλωση λιπαρών γευμάτων επηρεάζει σημαντικά τη λειτουργία της χολής.\nΕπιπλέον, διαβητικοί ασθενείς συχνά βλέπουν τα επίπεδα του σακχάρου τους να εκτοξεύονται μετά από τα εορταστικά γεύματα, ενώ δεν είναι σπάνιες και οι περιπτώσεις εκδήλωσης κρίσεων ουρικής αρθρίτιδας, εξαιτίας των διατροφικών υπερβολών από άτομα με υψηλά επίπεδα ουρικού οξέος και γενετική προδιάθεση.\nΠριν φτάσει η ώρα του γεύματος μας, ας έχουμε κάνει έναν καλό προγραμματισμό όλων όσων πρόκειται να καταναλώσουμε, ώστε να λειτουργήσουμε συνειδητά κατά τη διάρκεια του εορταστικού γεύματος. Για παράδειγμα μπορούμε να κάνουμε έναν προσχεδιασμό του τι ακριβώς θα περιλαμβάνει το γεύμα μας, ώστε να επιλέξουμε αυτά που μας αρέσουν περισσότερο και να προσπαθήσουμε να είμαστε περισσότερο εγκρατείς σε αυτά που μας αρέσουν λιγότερο. Επιπλέον, θα πρέπει να έχουμε στο πίσω μέρος του μυαλού μας ότι εάν έχουμε σκοπό να καταναλώσουμε κάποιο ακόμη ορεκτικό που καθυστερεί να ψηθεί ή και κάποιο γλυκό, θα πρέπει να έχουμε αφήσει «λίγο κενό χώρο» στο στομάχι μας γι’ αυτό. Σε αντίθετη περίπτωση, καταναλώνοντας το είναι δυνατόν να ξεπεράσουμε τα όρια αντοχής του στομάχου μας, με αποτέλεσμα έντονα δυσπεπτικά προβλήματα.\nΑναρτήθηκε από kgrek στις 4:24 μ.μ. Δεν υπάρχουν σχόλια:\nΕτικέτες ΔΙΑΤΡΟΦΗ, ΠΑΣΧΑ, ΥΓΕΙΑ


Παναγιώτης Μπουγιούρης: "Οι διαφωνίες μας ήταν αγεφύρωτες!" - News - Youweekly\nΠαναγιώτης Μπουγιούρης: "Οι διαφωνίες μας ήταν αγεφύρωτες!"\nΠοιον "καρφώνει" ο ηθοποιός;\nNews 22.09.2018 19:35\nΣτα τραγούδια λέει... όχι! Ο λόγος για τον Παναγιώτη Μπουγιούρη! Τι συνέβη όμως και ο ηθοποιός δεν θέλει να... ακούει τραγούδια;\nΟ Παναγιώτης Μπουγιούρης παραχώρησε συνέντευξη στο περιοδικό MyTv και μίλησε μεταξύ άλλων και για την αποχώρηση του από την εκπομπή της ΕΡΤ1 "Στα τραγούδια λέμε ναι". Διαβάστε παρακάτω...\n"Δεν ξέρω αν θα το έκανα ξανά. Δεν θα συμμετέχω στη συνέχεια της εκπομπής αυτής. Ήταν μια υπέροχη εμπειρία, γιατί ήρθα σε επαφή με τον κόσμο της μουσικής και του πενταγράμμου και δεν θα μπορούσα να το κάνω διαφορετικά. Και εδώ έρχεται η ανάγκη μου να έχω πιο ενεργή συμμετοχή στο αποτέλεσμα μιας δουλειάς.\nΔείτε ακόμη: Αθηνά Οικονομάκου: Το απίστευτο bachelorette party έκπληξη που της έκαναν οι φίλες της! (βίντεο)\nΔυστυχώς, οι διαφωνίες μας με την παραγωγή για τον τρόπο διεξαγωγής των γυρισμάτων και παρουσίασης της εκπομπής ήταν αγεφύρωτες, οπότε αναγκάστηκα να ολοκληρώσω την παρουσία μου εκεί." είπε ο ηθοποιός στην δημοσιογράφο Σοφία Τσίρκα.


Η Αυτού Μεγαλειότης : το Παιδί ! Ο βασιλιάς της αθωότητας , το παιδικό γελαστό πρόσωπο , βάλλεται από παντού στους άγριους καιρούς μας . Στο θρόνο της καρδιάς των σημερινών ανθρώπων δεν βασιλεύει η αγνότητα της παιδοσύνης , αλλά η κακία της αφροσύνης . Γι αυτό κάθε Χριστούγεννα που έρχονται από δω και πέρα δεν θα είναι μόνον μια γιορτή χαράς μέσα στη δίνη του βίου μας . Θα είναι προπάντων μια ευκαιρία δωρεάς αγάπης και επαναφοράς στο θρόνο της καρδιάς μας του Παιδιού , που φτώχυνε μέσα μας . Άλλωστε και ο ίδιος ο Βασιλεύς των Όλων , ο Θεάνθρωπος , ως παιδίον βρέφος ενσαρκώθηκε στη φτωχική φάτνη της ψυχής μας . Κυριευμένος από την τρομοκρατία του φόβου και της βίας ο σύγχρονος άνθρωπος διαπορεί απεγνωσμένα τί να περισώσει στην κιβωτό της σωτηρίας από τους κλυδωνισμούς του νέου κατακλυσμού , όχι τώρα του Νώε αλλά του Μη Νοός , του ανόητου παραλογισμού μας . Τί να βάλει μέσα στην κιβωτό του ο σημερινός Νώε , ο νοήμων άνθρωπος ; Η απάντηση είναι απλή και μοναδική : Θα βάλει στην κιβωτό της ψυχής του την ελπίδα του παντός , τον αυτοκράτορα – Παιδί !\n« Και όταν θα `ρθουν οι καιροί που θα `χει σβήσει το κερί στην καταιγίδα\nΥπερασπίσου το παιδί γιατί αν γλιτώσει το παιδί υπάρχει ελπίδα.» Στίχοι Λευτέρη Παπαδόπουλου\nΕίναι ευλογία και τιμή – κυρίως για τους παιδαγωγούς , τις δασκάλες και τους δασκάλους της αγάπης και της αγωγής – να αναθρέφεις στην άγονη εποχή μας μια ελπίδα – ελιά , που θα ανθίσει και θα καρπίσει και αυτή η ελπίδα – ελιά δεν είναι άλλη παρά η αγνή και αθώα παιδική ψυχή , η ρακένδυτη και πληγωμένη – προσωρινά – σήμερα , πλην όμως υψιπετής και χαρίεσσα εις τους αιώνες … « Ζήλεψα » ένα κείμενο παλαιότερο από την εφημερίδα Στύξ , του αγαπητού φίλου παιδαγωγού Σωτήρη Μουτζουρέλη , και σας το καταθέτω σαν μια καρδούλα – καρτούλα αγάπης στη φάτνη του χριστουγεννιάτικου δέντρου σας :\nΗ Α.Μ. το παιδί : « Θα έλεγα πως είναι μάνα και κόρη σε μια τρυφερή οικογενειακή στιγμή . Στην εορταστική εκδήλωση του Δημοτικού Σχολείου Ακράτας για τις χρονιάρες μέρες , η δασκάλα συνομιλεί με τους συναδέλφους της. Ξαφνικά , ένα χαριτωμένο κοριτσάκι , πρωτάκι και «ξενάκι» με καταγάλανα ματάκια σε ολόφωτο προσωπάκι , χώνεται αφρόντιστα στην αγκαλιά της , περνά τα χεράκια του – πλοκάμια – στο λαιμό της , χαϊδεύει τα καλοχτενισμένα μαλλιά της. Δύο χέρια το περιτυλίγουν σφιχτά και στοργικά σε μια ατέλειτη αγκαλιά , τη στιγμή που τα μεγάφωνα προτρέπουν : - Χέρια ψηλά …\nΘυμήθηκα τα δικά μου μαθητικά χρόνια , που ο δάσκαλος ήταν σοφός , ηρωικός , αλλά ανέγγιχτος κι απόμακρος. Τον κατηγορούσαν ……. , γιατί δεν γνωρίζει τη συμφωνία του γερο-Καζαντζάκη με το δάσκαλο , όταν την πρώτη ημέρα του γιου του Νίκου στο σχολείο , είπε : - Το κρέας δικό σου , τα κόκαλα δικά μου.\nΤο κοριτσάκι , μου έμαθε πως ο παιδαγωγικός έρωτας είναι αμφίδρομος και πως αρχίζει πρώτα από το παιδί με αρχικό στάδιο τη θερμή παιδαγωγική αγκαλιά . …… Με έναν τέτοιο δεσμό , πλούσιο σε αγάπη σχολικής ζωής , μέσα και έξω από την τάξη , τα παιδιά …… , θα φύγουν με ένα καλοφτιαγμένο και όχι καλογεμισμένο μόνο κεφάλι . Γιατί τα παιδιά δεν είναι μαξιλάρια. Έφυγα από την εκδήλωση συγκινημένος με το ωραιότερο δώρο : μια πρωτόγνωρη ζήλια . Σωτήρης Μουτζουρέλης Στύξ Ιανουάριος 2009\nΤο παυσίλυπο αναλγητικό της νοσταλγίας έφερε μπρος στα μάτια μου μια παλιά οικογενειακή μου φωτογραφία .Το 1958 οι γονείς μου Βασίλειος και Σταυρούλα νομιμοποίησαν τον γάμο τους , ενώ είχαν ήδη δύο παιδιά εμένα 5 χρόνων και την αδελφή μου Ευτυχία 8 χρόνων , γιατί η μητέρα μου καθυστερούσε να πάρει το διαζύγιο από τον πρώτο της γάμο . Φορώντας τα καλά μας , φωτογραφιζόμαστε για να τιμήσουμε το γεγονός , εγώ ο μικρότερος στο … θρόνο της παιδικότητας και η συγχωρεμένη από το 1985 αδελφή μου Ευτυχία . Με αφορμή αυτή τη φωτογραφία έγραψα το καινούριο μου ποίημα , που ακολουθεί , και το αφιερώνω στο παιδί – χρόνο , καθώς σύμφωνα με τον Ηράκλειτο ο χρόνος είναι ένα παιδί που παίζει τους πεσσούς . Συγκρίνω τον μοναδικό αληθινό βασιλιά , το παιδί , με 4 από τους ψεύτικους βασιλιάδες της ζωής και των παραμυθιών . Τον μεγιστάνα του Τύπου , από την ταινία « Πολίτης Καίην » , που σκότωσαν την παιδικότητά του όταν του έκαψαν το παιδικό του έλκηθρο , ως άχρηστο και αχρείαστο γι αυτόν. Τον δύστυχο Ριχάρδο , που για να γλιτώσει στη μάχη έψαχνε για ένα άλογο παρακαλώντας να το ανταλλάξει με όλο του το βασίλειο . Τον τραγικό βασιλιά της ποπ Μάικλ Τζάκσον , που του σκότωσαν το αληθινό παιδικό του πρόσωπο και από χαριτωμένο μαυράκι γίνηκε ασπρισμένο έκτρωμα της εμπορικής δόξας . Και τέλος τον ματαιόδοξο γυμνό βασιλιά από το παραμύθι του Άντερσεν , που δεν θα καταλάβει ποτέ την αλήθεια ότι : Μονάχα του παιδιού τ’ αθώα μάτια / μπορούν και ντύνουνε παλάτια . Έρχονται και πάλι Χριστούγεννα . Ας βιαστούμε να γεννήσουμε τον βασιλιά – Παιδί που κρύβουμε μέσα μας . Να του δωρίσουμε το φυλαγμένο στην καρδιά μας παιδικό του έλκηθρο για να ταξιδέψει μ’ αυτό ο καλός μας Άη Βασίλης και να φέρει στους ανθρώπους το δώρο των δώρων : ΑΓΑΠΗ ΣΤΟ ΠΑΙΔΙ !\nΑιών παις εστί παίζων ,πεσσεύων . Παιδός η βασιληίη.\nΟ χρόνος είναι παιδί που παίζει , μετακινώντας πούλια. Στο παιδί ανήκει η βασιλεία. Ηράκλειτος\nΣου έχω φυλάξει μέσα μου το παιδικό σου έλκηθρο ,\nτου Τύπου βασιλιά πολίτη Καίην ,\nνά ’ ρχεσαι κάθε που χιονίζει στην καρδιά σου\nκαι να κυλάς μαζί μ’ αυτό τα δάκρυά σου …\nΔεν ανταλλάσσω το βασίλειό σου για ένα άλογο ,\nδυστυχισμένε μου Ριχάρδε ,\nπεσσεύει η παιδική μου χίμαιρα , ψηλά στα κάστρα\nτα πούλια ρίχνει στην Πούλια τ’ Ουρανού ,\nδεν ξεπεζεύει απ’ τ’ άστρα !\nΠραμάτεια που τη βγάζουν στο σφυρί , όλα τα ψεύτικα\nτα χρυσοποίκιλτα τα παιδικά σου τα κοσμήματα ,\nένδοξε αδικοχαμένε βασιλιά της ποπ ,\nμα , εγώ , θα σου χαρίσω\nτης μουσικής το παιδικό μου το νανούρισμα και θα στο λέω κάθε αυγή\nμήπως και το δικό σου παιδικό και γνήσιο πρόσωπο στο μαξιλάρι τ’ ουρανού\nμήπως και στο ξυπνήσω …\nΚαι συ , ώ ματαιόδοξε αυτοκράτορα , από το παραμύθι του Άντερσεν βγαλμένε ,\nόσο κι αν τα φοράς τ’ άφαντα ρούχα σου και κολακείες κι αν ακούς από αυλικό βαστάζο ,\nπαιδάκι εγώ της λογικής : « ο βασιλιάς είναι γυμνός » θα σου φωνάζω .\nΜονάχα του παιδιού τ’ αθώα μάτια\nμπορούν και ντύνουνε παλάτια!\nΠοτές μου κάτω απ’ το κρεβάτι μου\nδεν μου παράστεκε χρυσό κανάτι.\nΜονάχα στα όνειρα , όταν καβάλαγα το άσπρο άτι μου\nμε τα φεγγάρια ζάρια έπαιζα σ’ όλης της γης τα μήκη και τα πλάτη !


Επιχείρηση ΔΕΘ: Κούλης… κοινωνικά αποδεκτός\nΕπιχείρηση ΔΕΘ: Κούλης… κοινωνικά αποδεκτός Τρίτη, 19 Σεπτεμβρίου 2017 11:30\nΤόσο οι συνεχείς αδιανόητα ακραίες τοποθετήσεις και θέσεις των ηγετικών στελεχών της ΝΔ, όσο και οι στρατηγικές επιλογές της ηγεσίας του κόμματος (υπέρ των καναλαρχών, υπέρ του ΔΝΤ, υπέρ του Σόιμπλε, υπέρ των βιομηχάνων, υπέρ γενικά της ελληνικής ολιγαρχίας, τώρα και υπέρ των Καναδών) είχαν οδηγήσει τα πράγματα κυριολεκτικά στο απροχώρητο.\nΑφενός, ο Κυριάκος Μητσοτάκης ως πρόσωπο αποξενώθηκε από τον παραδοσιακό γαλάζιο ψηφοφόρο, αφετέρου το κόμμα υπό την ηγεσία του έκλεισε ορμητικά τις πόρτες του στο μεσαίο χώρο. Γιατί φυσικά στο μετριοπαθές μονοπάτι του μεσαίου χώρου δεν χωρούν να περάσουν οι ακροδεξιοί Αδωνις Γεωργιάδης και Μάκης Βορίδης, ό,τι και να λέει ο Πρόεδρος Κούλης.\nΟι Νεοδημοκράτες δεν θα αισθανθούν ποτέ ως δικό τους τον Αδωνι Γεωργιάδη, που βγήκε δημόσια ως ο μεγαλύτερος υποστηρικτής των μνημονίων και γενικά ταυτίζεται με οποιαδήποτε ακραία θέση κυκλοφορεί στον αέρα. Και πολύ περισσότερο δεν θα μπορέσουν ποτέ να ταυτιστούν μαζί του όλοι εκείνοι οι ακομμάτιστοι πολίτες, που θέλουν συνεργασία των πολιτικών μεταξύ τους.\nΑρα, η επικοινωνιακή επιταγή ήταν μία και μοναδική. Επρεπε ο Πρόεδρος να ξαναγίνει φιλικός προς την κοινωνία. Να σταματήσει να τον μισεί ο φτωχός και κυρίως να αρχίσει να τον ακούει ο κομματικά ουδέτερος, στοιχείο θεμελιώδες για κάποιον που φιλοδοξεί να κερδίσει τις εκλογές. Αυτό το προσωπείο είδαμε την Κυριακή στη ΔΕΘ από τον Κυριάκο Μητσοτάκη, γιατί αυτή ήταν η επικοινωνιακή στόχευση.\n«Απευθύνομαι σε όλη την ελληνική κοινωνία. Η Νέα Δημοκρατία είναι ένα μεγάλο, λαϊκό κόμμα, αυτό σημαίνει ότι η Νέα Δημοκρατία δεν έχει ταξικό πρόσημο» είπε ο Πρόεδρος σε μια εμφανή προσπάθεια να αλλάξει τη ρότα του κόμματος, που κατά γενική ομολογία έχει σταθερή κατεύθυνση προς τα άκρα.\n«Γνωρίζετε καλά ότι είμαι ένας μετριοπαθής, φιλελεύθερος πολιτικός, δεν μου αρέσει ο ακραίος και διχαστικός λόγος, μου αρέσει να μιλάω τεκμηριωμένα και ουσιαστικά» είπε σε άλλο σημείο της συνέντευξης Τύπου ο Κυριάκος Μητσοτάκης, που αδιαφορώντας για τον κίνδυνο να χαρακτηριστεί θεόμουρλος, παρείχε την ίδια κάλυψη… και στον Αδωνι Γεωργιάδη! Είπε συγκεκριμένα:\n«Ο κύριος Γεωργιάδης είναι δική μου επιλογή. Δεν συμφωνώ με την άποψη ότι εκφράζει ακραίες θέσεις. Εχει το δικό του ιδιαίτερο τρόπο να εκφράζεται, μπορεί καμιά φορά να έχει πει και μια κουβέντα παραπάνω, σε όλους μπορεί να συμβεί αυτό αλλά σε καμία περίπτωση δεν θεωρώ ότι λόγος του είναι ένας λόγος ακραίος και ο οποίος δεν ανήκει και δεν εντάσσεται στη ΝΔ»!!!\nΑπίστευτος; Δεν είπε ότι μπορεί κάποιες φορές να λέει και καμιά κουβέντα παραπάνω και θα πρέπει να το προσέξει, ενδεχομένως! Ο τύπος κοίταξε την κάμερα, κοίταξε δηλαδή κατάμουτρα τον Ελληνα πολίτη και του είπε ότι ο λόγος του Αδωνι δεν είναι ακραίος!\nΟ τύπος που θεωρεί τους αριστερούς εχθρούς του και καθυβρίζει τον πρωθυπουργό κάθε τρεις και λίγο, όπου σταθεί και όπου βρεθεί! Ο τύπος που ζήτησε να μην του πάρει κανείς τη δόξα για τις απολύσεις που θα κάνει, ο τύπος που ζήτησε να μπαίνουν φυλακή οι μαθητές που κάνουν κατάληψη, ακόμη και αν δεν έχουν κάνει καμία ζημιά στο σχολείο τους, ο τύπος που έχει πει επανειλημμένως ότι είναι ένθερμος υποστηρικτής των μνημονίων, ο τύπος που έχει πιαστεί στα πράσα να προπαγανδίζει συνειδητά μέσα στη Βουλή καταθέτοντας προπέρσινα άρθρα προκειμένου να στηρίξει τη σημερινή του άποψη, αυτός ο τύπος… -μας λέει ο Κυριάκος-… ότι εντάσσεται πλήρως στη ΝΔ!\nΑλήθεια, ποια είναι η ψυχοσύνθεση ενός ανθρώπου, τη στιγμή που ετοιμάζεται να πει δημόσια πως ο λόγος του Αδωνι δεν είναι ακραίος; Πώς είναι δυνατόν να βγήκε και να υποστήριξε αυτό ο Κυριάκος, που θέλει να γίνει και πρωθυπουργός;\nΜα, γιατί να τον βγάλει ο λαός πρωθυπουργό; Για να τον δουλεύει ψιλό γαζί μέσα στα μούτρα του;


Εκεί παρέμεινε ελάχιστο χρονικό διάστημα, γιατί οι τοπικές αρχές γνωρίζοντας τη συμμετοχή του στην Επανάσταση, του δημιούργησαν σοβαρά προβλήματα. Από το Λάμποβο μετοίκησε στη Βέροια, όπου όμως, δεν μπόρεσε να βρει “...τας απολύτως αναγκαίας προς παραγωγήν πλούτου ευκολίας”. Έτσι, προσανατολίστηκε προς τις Παραδουνάβιες Επαρχίες οι οποίες, μαζί με την Αίγυπτο, αποτελούσαν τις μοναδικές περιοχές με ευοίωνες προοπτικές για πλουτισμό. Το 1831 εγκαταστάθηκε στο Βουκουρέστι και αφού αρχικά εξάσκησε το επάγγελμα του εμπειρικού γιατρού - τέχνη που έμαθε στο διάστημα της Επανάστασης - πέτυχε σε σύντομο χρονικό διάστημα να αποκτήσει στενές σχέσεις με εξέχοντα μέλη της ελληνικής παροικίας και της εκκλησιαστικής ιεραρχίας. Επιδεικνύοντας εξαιρετικές ικανότητες ασχολήθηκε - έχοντας, από το 1835, ως συνέταιρο τον εξάδερφο του Κωνσταντίνο Ζάππα - με την εκμίσθωση και εκμετάλλευση γαιοκτησιών, κερδίζοντας τεράστια ποσά από τη μεγιστοποίηση της γεωργικής παραγωγής.\nΩς κάτοχοι κολοσσιαίας περιουσίας ο Ευαγγέλης Ζάππας και ο εξάδερφος του Κωνσταντίνος απέκτησαν και την ανάλογη κοινωνική εμβέλεια, που τους καθιέρωσε ως ισχυρότατους παράγοντες και επιφανείς προσωπικότητες του Βουκουρεστίου, αλλά και της ευρύτερης περιοχής. Τα σπίτια τους στην πρωτεύουσα της Ρουμανίας, αλλά και στα πολυάριθμα υποστατικά τους, ήταν αληθινά παλάτια, ενώ οι ίδιοι ζούσαν “βίον [...] αληθώς μεγαλοπρεπή, αποκλίνοντα μάλιστα κατά τι επί το ηγεμονικώτερον”. Ακόμη είχαν δάση, ατμοπλοϊκή εταιρεία, ξενοδοχείο στο Βουκουρέστι, αγροκτήματα, μύλους και 5 μέγαρα διάσπαρτα στη Ρουμανία.\nΌμως, ούτε ο τεράστιος πλούτος, ούτε και η υψηλή κοινωνική τους θέση τους κατέστησαν επιλήσμονες “ούτε προς την ελεύθερον ούτε προς την δούλην αυτών πατρίδα, ούτε προς αυτόν τούτον τον τόπον, εν ώ εθησαύρισαν...”. Στην επιθυμία του Ευαγγέλη να παντρευτεί ο κατά δεκατέσσερα χρόνια νεότερος του Κωνσταντίνος, αυτός αρνήθηκε. Έτσι παρέμειναν άγαμοι και οι δύο αποφασίζοντας να διαθέσουν απερίσπαστοι τη ζωή τους για αγαθοεργίες υπέρ της στενής και της ευρύτερης πατρίδας τους, δηλαδή της Ηπείρου και της Ελλάδας.\nΤο Ζάππειο Παρθεναγωγείο Αδριανούπολης, (σε καρτποστάλ τον 1900) σήμερα στεγάζει τουρκικά δικαστήρια.\nΗ Ζάππειος Φοιτητική Εστία Ιωαννίνων κατασκευάστηκε το 2010, χρηματοδοτήθηκε από το Ζάππειο Κληροδότημα και έγινε με σχέδια των αρχιτεκτονικών γραφείων «Έργον Μελετητική - Ν. Γούλιας και Συνεργάτες».\nΤο Ζάππειο Φιλιατών λειτουργεί σήμερα ως Δημοτικό Σχολείο σε κτίριο που έκτισε το Νηπιακό Επιμελητήριο Μελά.\nΟ Ευαγγέλης Ζάππας υπήρξε ένας οραματιστής και με τη διαθήκη του ανέδειξε την πραγματική πλευρά της σκέψης του. Συντάσσοντάς τη τον Νοέμβριο του 1860, ένα μόλις χρόνο μετά τα πρώτα Ολύμπια, απέδειξε ότι όχι μόνον είχε αντιληφθεί την αναγκαιότητα των εμποροβιομηχανικών εκθέσεων, αλλά διατύπωσε και εμπεριστατωμένη άποψη για την προστασία και την αναβάθμιση τους. Άκληρος και μοναχικός, ιδιότροπος αλλά και νουνεχής, ο Ε. Ζάππας είχε πλήρη συναίσθηση του μεγέθους της πράξης του. Διορατικός και έμπειρος, οικονομικά ανεξάρτητος, οξύνους και φιλόπατρις, γνώριζε εκ των προτέρων, περισσότερο από όσους ενεπλάκησαν με τη χορηγία του, την εμβέλεια του θεσμού που καθιέρωνε. Γι’ αυτό στη διαθήκη του φρόντισε να τονίσει ότι όχι μόνον οι συγγενείς του, αλλά και «πας Έλλην, χωρίς εξαίρεσιν, έχει το δικαίωμα να επαγρυπνηση εις την εκτέλεσιν των διατάξεων της παρούσης διαθήκης μου...». Η βούληση του Ζάππα αποτυπώθηκε με σαφήνεια, ιδιαίτερα στην εντολή που άφηνε στον ξάδερφο του Κωνσταντίνο: «Να κτισθεί το κατάστημα των Ολυμπίων, μετά του Σταδίου αυτού, αξιοπρεπές και ευρύχωρον, κατά το σχέδιον όπου έχω στείλει εις τον κ. Ραγκαβη...»\nΝα πώς περιγράφει ο ευεργέτης τη δράση του στον απελευθερωτικό αγώνα. «Από το έτος 1821 ως και το 1830 εδούλευσα πιστότατα την πατρίδα μου στρατιωτικώς, πάντα υπό την οδηγία του μακαρίτου Μάρκου Μποτσαρη σε όλους τους πολέμους του Σουλίου. Μετέπειτα επέρασα εις τα Σάλωνα υπό τις οδηγίες του Πανουργιά. Εις όλους τους πολέμους της Ανατολικής Ελλάδος, Βασιλικών, Θερμοπυλών, Γραβιάς κ.ά. υπό την οδηγίαν του αθανάτου αρχηκαπετάνιου Κίτσου Τζαβέλλα, ως ο επικεφαλής όλων των Βλαχοχωρίων του Σαλώνου, με βαθμό Ταξιάρχου και ως επικεφαλής των στρατιωτών μου και των στρατιωτών του Πανουργιά [...] και διαλύσαν αυτού του πολέμου απέ- ρασα εις την Πελλοπονησον [...]. Η δε σεβαστή μου, γηραιά μητηρ, δια προσταγής του Κιουταχη Βεζύρη, στα 1825, αρπάχθη από την οικία μου και εφέρθη σιδηροδέσμιος εις Ιωάννινα, όπου ερρίφθη εις υπόγειον φυλακήν του εκεί νησίου δύο χρόνους, τα δε της οικίας μου σκεύη έγιναν λάφυρα του απεσταλμένου του Κιουταχη ονοματι Καλιμπέη Καστρινού, επι τη ελπίδι του να έβγω εγώ να προσκυνήσω οστις κατεφρονησα όλα και μητέρα και οικίαν και εφύλαξα ακλονητον τον ιερόν της επαναστάσεως όρκον μου, και τον οποίο θέλω τον φυλλάτη υπέρ της πατρίδος μέχρις εσχάτης μου πνοής».\nΉταν μόλις 17 ετών όταν τον κάλεσε ο ξάδερφός του Ευαγγέλης στο Βουκουρέστι. Συνεργάστηκε άψογα μαζί του, τον οποίο άλλωστε θαύμαζε και υπάκουε. Ήταν ο επικαρπωτής και εκτελεστής της διαθήκης του και την κοινωφελή δράση του συνέχισε πιστά. Ανήγειρε σχολεία, εκκλησίες και ιδρύματα κοινής ωφέλειας στην ιδιαίτερη πατρίδα του αλλά και στην Ήπειρο γενικότερα. Ίδρυσε Υφαντική Σχολή στο χωριό του Λάμποβο και Γεωργική στη Θεσσαλία. Κληροδότησε τις απέραντες γαιοκτησίες του στη Ρουμανία και την εκεί τεράστια υπόλοιπη ακίνητη περιουσία στο Ελληνικό Δημόσιο. Το ίδιο ακριβώς έκανε και με το χωριό Μεγάλα Καλύβια Τρικάλων και τη γύρω περιοχή, που είχε αγοράσει μετά την απελευθέρωση της Θεσσαλίας και ήταν τσιφλίκι του. Με τη διαθήκη του το παραχώρησε στο Ελληνικό Δημόσιο προκειμένου να αποδοθεί στους φυσικούς ιδιοκτήτες του, που ήταν οι μέχρι τότε κολίγοι. Ο Κωνσταντίνος Ζάππας τιμήθηκε από τον πρωθυπουργό Χαρίλαο Τρικούπη για την αναβίωση των Ολυμπιακών Αγώνων και την ανέγερση του Ζαππείου Μεγάρου Αθηνών. Οι δύο Ζάππα έμειναν ανύπαντροι, ώστε - όπως είπαν - να μην στερήσουν από την πατρίδα ούτε έναν οβολό!\nΟ Κωνσταντίνος Ζάππας στην ιδιόχειρη διαθήκη, που συνέταξε δυο μόλις μήνες πριν να πεθάνει στη Γαλλία, γράφει: «Είμαι εξ Ηπείρου, πολίτης Έλλην, δημότης Τρικάλων, χριστιανός ορθόδοξος και ευρίσκομαι σήμερον εις εβδομήντα ετών της ηλικίας μου, έμεινα προ πολλού άνευ γονέων, δεν υπανδρεύθην και δια τούτο δεν έχω ούτε ανιόντας συγγενείς, ούτε κατιοντας...».\nΜε τη διαθήκη του αυτή κληροδότησε ολόκληρη την μυθική περιουσία του στη «Ζάππειο Επιτροπή των Ολυμπίων», στην Αθήνα. Η περιουσία αυτή περιλάμβανε εκτεταμένα κτήματα στις περιοχές Τρικάλων, Φαρσάλων και Λάρισας, τις απέραντες αγροτικές ιδιοκτησίες της Ρουμανίας, το ξενοδοχείο «Αι Αθήναι» στο Βουκουρέστι, ατμοκίνητο εργοστάσιο αλευροβιομηχανίας στο Κολοράσι της Βλαχίας, δεύτερο εργοστάσιο οινοπνευματοποιίας στο Μπροστένι, μετοχές ρουμανικών επιχειρήσεων, 30 μετοχές της Εθνικής Τράπεζας της Ελλάδος και 30 των Σιδηρόδρομων Πελοποννήσου, μύλους, δάση και οικοδομές στη Ρουμανία - τα οποία και απέφεραν πάνω από 15.000 φλουριά εισόδημα το χρόνο - και πολλά μετρητά.\nΜαρμάρινος ανδριάντας του Εναγγέλη Ζάππα από τον Ιωάννη Κόσσο το 1864 στο Ζάππειο Μέγαρο στην Αθήνα\nΤο έργο αυτό γέμισε με ένα αίσθημα υπερηφάνειας τους σύγχρονους Αθηναίους. Η ηγεμονική απεικόνιση του Ευαγγέλη Ζάππα δεν άφηνε ούτε μικρό περιθώριο για αμφιβολίες, η αμφισβητήσεις για το κύρος του. Στο δεξί του χέρι ο Ε. Ζάππας κρατάει στεφάνι, σύμβολο δόξας, και ακουμπά το αριστερό σε χαμηλή μαρμάρι¬νη στήλη. Φορά ρούχα της εποχής του, με μανδύα περασμένο από τον αριστερό του ώμο, και φέρει το Μεγαλόσταυρο του Σωτήρος. ΚΩΝΣΤΑΝΤΙΝΟΣ ΖΑΠΠΑΣ\nΑριστερά: το θρυλικό ξενοδοχείο «Athenee Palace» στις δόξες τον, το 1918, όταν το Βουκουρέστι θεωρείτο ως «Το Παρίσι της Ανατολής». Δεξιά: το ιστορικό «Athenee Palace» σήμερα ανήκει στην αμερικανική εταιρεία Hilton, η οποία άλλαξε εντελώς τη μορφή του.\nΑριστερά: Ο μοναστηριακός ναός της Θεοτόκου, στο Τρεμπούκι του Λαμπόβου, που ανέκτισε ο Ζάππας. Η εσωτερική κιονοστοιχία της ερειπωμένης σήμερα εκκλησίας. Δεξιά: Η μεγαλόπρεπη εκκλησία της Αγίας Τριάδας του Σταυροδρομίου, είναι ένας πετυχημένος συνδυασμός δυτικότροπων και βυζαντινών μορφολογικών στοιχείων.\nΟι υπογραφές του Ευαγγέλη και Κωνσταντίνου Ζάππα\nΗ παρουσία των Ελλήνων στη Ρουμανία είναι πολύ παλιά. Ήδη από το 17ο αιώνα οι ηγεμόνες των παραδουνάβιων περιοχών ήταν Έλληνες - Φαναριώτες της Κωνσταντινούπολης - που τους διόριζε η Ύψηλη Πύλη, που είχε την επικυριαρχία των χωρών αυτών.\nΟ ελληνικός πληθυσμός της Ρουμανίας στα μέσα του 19ου αιώνα είχε φτάσει τα 35.000 - 40.000 άτομα, ενώ κατά το τέλος του 19ου αιώνα και στις αρχές του 20ου, όταν ο Ελληνισμός της Ρουμανίας έφτασε στη μεγαλύτερη ακμή του, ξεπερνούσε τα 60.000 άτομα. Οι Έλληνες στη Ρουμανία πριν το 1940 αριθμού σαν περίπου 100.000 και ήταν γιατροί, μηχανικοί, δικηγόροι, εκδότες τοπικών εφημερίδων, έμποροι, ναυτικοί, εφοπλιστές που κυριαρχούσαν στο Δούναβη, βιομήχανοι, τραπεζίτες, συνθέτες, πρωταγωνιστές θεάτρου και κινηματογράφου, ανώτατοι λειτουργοί, καθηγητές Πανεπιστημίου και ακαδημαϊκοί, δήμαρχοι, βουλευτές, υπουργοί. Ο αφανισμός ήρθε στα 1947 με την επικράτηση του νέου καθεστώτος, όταν ακολούθησε ταχύτατη και μαζική έξοδος των ομογενών προς την Ελλάδα, γιατί οι περιουσίες τους δημεύτηκαν με διάφορους τρόπους και οι περίφημες Ελληνικές Κοινότητες διαλύθηκαν. Σήμερα ζουν στη Ρουμανία περίπου 25.000 Έλληνες που συνεχίζουν να αποτελούν μία δυναμική ομάδα, αντάξια της ιστορικής διαδρομής του Ελληνισμού στον παραδουνάβιο χώρο και έχουν μια έντονη παρουσία στη χώρα.\nΑριστερά το Ζάππειο σε φωτογραφία της δεκαετίας τον 1910. Δεξιά η επιβλητική όψη του Ζαππείου Παρθεναγωγείου Κωνσταντινούπολης, το οποίο λειτουργεί σήμερα με 6 τάξεις Γυμνασίου - Λυκείου, Δημοτικό και Νηπιαγωγείο\nΤο μεγαλύτερο Παρθεναγωγείο της Πόλης ιδρύεται το 1875 από τον Κωνσταντίνο Ζάππα, ο οποίος ήθελε να δημιουργήσει ένα εκπαιδευτικό ίδρυμα ανάλογο με το Αρσάκειο των Αθηνών. Με δαπάνη του ιδίου κτίζεται κατά το έτος 1881 το νέο κτίριο του Ζαππείου Παρθεναγωγείου, σε σχέδια του Έλληνα πολιτικού μηχανικού Φίλιππου Οικονόμου. Το πενταόροφο κτίριο που βρίσκεται στο κέντρο της Κωνσταντινούπολης, το Ταξίμ, κόστισε 10.000 χρυσές λίρες (ποσό υπέρογκο) και εγκαινιάστηκε από τον Πατριάρχη Ιωακείμ Γ'.\nΑριστερά: Η ΕΚΚΛΗΣΙΑ ΤΩΝ ΖΑΠΠΑ, Μπροστενι. Μπροστά στο Ιερό της εκκλησίας βρίσκονται οι τάφοι των Ζάππα. Δεξιά: ΔΗΜΟΤΙΚΟ ΣΧΟΛΕΙΟ «ΕΥΑΓΓΕΛΗΣ ΖΑΠΠΑΣ», Μπροστενι. Το εξωτερικό του σχολείου.\nΤο μέγαρο των Ζάππα στο Μπροστενι, που κτίστηκε το 1857 και δεν υπάρχει σήμερα, ήταν ένα γιγαντιαίο οικοδόμημα, καθαρά ευρωπαϊκού ρυθμού. Διακρίνονται οι φουστανελοφόροι φρουροί του μεγάρου, ο Ευαγγέλης και ο Κωνσταντίνος στον εξώστη του μεγάρου τους και η μεγαλοπρεπής άμαξα των Ζάππα έτοιμη για αναχώρηση\nΤα πρώτα χρόνια το Ζάππειο Παρθεναγωγείο λειτούργησε σαν εσωτερικό αλλά και εξωτερικό σχολείο, με σπουδάστριες από τη Ρωσία, τη Βουλγαρία, τη Ρουμανία, τον Πόντο, τη Μακεδονία, την Ήπειρο και τη Θράκη, περιλαμβάνοντας παράλληλα και νηπιαγωγείο.\nΣτο πεντατάξιο γυμνάσιο, πλην της γαλλικής σαν υποχρεωτικής ξένης γλώσσας, διδάσκονταν προαιρετικά τα αγγλικά και τα γερμανικά. Να σημειωθεί ότι τα χρόνια εκείνα η σχολή διέθετε επτά πιάνα «...φημισμένοι δε χοροδιδάσκαλοι, στα μαθήματα χορού και με την παρουσία φρουρού διδασκαλίσσης, εδίδασκον βαλς, πόλκα, μαζούρκα, μενουέτο, καντρίλιες και λανσέδες».\nΤο κτίριο σήμερα διαθέτει γυμναστήριο, αίθουσα σκακιού, εργαστήρια, θεατρική αίθουσα, αίθουσα τελετών, αίθουσα ηλεκρονικών υπολογιστών, κ.τ.λ. Το ιστορικό εκπαιδευτήριο λειτουργεί και σήμερα ως Λύκειο.\nΑπόφοιτες του Ζαππείου Παρθεναγωγείου του έτους 1911-12 φωτογραφίζονται με την καθηγητρια του πιάνου κατά την αποφοίτηση τους.\nΌλες οι διευθύντριες του Παρθεναγωγείου ήταν Ελληνίδες. Μετά τη Μικρασιατική καταστροφή έπαψαν να γίνονται δεκτές μαθήτριες εκτός Κωνσταντινούπολης και έτσι το σχολείο από τότε άρχισε να έχει το μονοδιάστατο χαρακτήρα ενός τυπικά μειονοτικού σχολείου. Όμως προστίθεται θέατρο, αίθουσα τελετών και εργαστήρια. Κάθε χρόνο το σχολείο είχε περισσότερες από 200 μαθήτριες ειδικά μέχρι το 1980, οπότε άρχισε η φθίνουσα πορεία του. Το σχολείο δημιούργησε με τις μαθήτριές του, τις περιώνυμες «Ζαππίδες», σχέσεις πραγματικού πάθους και αγάπης. Το Ζάππειο λειτουργεί σήμερα με Ελληνίδα διευθύντρια και Τούρκο υποδιευθυντή, ο οποίος και έχει πάντοτε τον κύριο λόγο για τα διοικητικά, καθώς και για τα πολιτιστικά και κοινωνικά δρώμενα του σχολείου. Είναι πλέον μικτό, με 100 περίπου μαθητές και μαθήτριες, μιας και δεν υπάρχουν περιθώρια για εγγραφές μόνο θηλέων.\nΣτην Κωνσταντινούπολη σήμερα φοιτούν περίπου 240 Ελληνόπουλα (μαθητές και μαθήτριες) και λειτουργούν τρία λύκεια (Η Μεγάλη του Γένους Σχολή, Ζωγράφειο και Ζάππειο), επτά δημοτικά (Πριγκηπου, Χαλκηδόνας, Ζαππείου, Μεγάλου Ρεύματος, Αγίου Στεφάνου, Βλάγκας και Μαρασλη) και δύο νηπιαγωγεία (Ζαππείου και Γαλατά). Μετά το έτος 1922 το Ζάππειο Παρθεναγωγείο δεν έχει πλέον οικοτροφείο, ενώ αφαιρέθηκαν οι προτομές, τα αγάλματα και οι ελληνικές εικόνες που κοσμούσαν τις αίθουσες του ιστορικού ιδρύματος.\nΠανοραμική άποψη της κυρίας όψης του Ζαππείου Μεγάρου\nΗ μεγαλόπρεπη αίθουσα τελετών του Ζαππείου, όπως είναι σήμερα.\nΤο 1856, με επιστολή του προς το βασιλιά Όθωνα, ο Ευαγγέλης Ζάππας προτείνει την αναβίωση των Ολυμπιακών Αγώνων, με δική του χρηματοδότηση. Η πρόταση του υλοποιήθηκε τρία χρόνια αργότερα, το έτος 1859, με την οργάνωση των «Α' Ολυμπίων’’, που όμως δεν περιλάμβαναν αθλητικούς αγώνες, αλλά καλλιτεχνικές και βιομηχανικές εκθέσεις. Επαναλήφθηκαν τρεις φορές, μέχρι το 1888. Ο Κωνσταντίνος Ζάππας υλοποίησε έτσι το όραμα του εξαδέλφου του και ανήγειρε συγχρόνως το «Μέγαρο των Ολυμπίων», όπως ακριβώς εκείνος το είχε ονειρευτεί και σχεδιάσει.\nΤο Ζάππειο οικοδομήθηκε μεταξύ 1874 και 1888. Τα αρχικά του σχέδια εκπονήθηκαν από το γάλλο αρχιτέκτονα Φρανσουά Μπουλανξέ, αλλά αναμορφώθηκαν επανειλημμένως, από το δανό αρχιτέκτονα Θεόφιλο Χάνσεν και τον έλληνα αρχιτέκτονα Αναστάσιο Θεοφιλά. Πρόκειται για ένα επιβλητικό ημικυκλικό νεοκλασικό κτίριο, με πρόπυλο κορινθιακού ρυθμού, το οποίο από την αρ χη προοριζόταν ως χώρος εκθέσεων των Ολυμπιακών Αγώνων. Το Ζάππειο είναι το πρώτο κτίριο που αναγέρθηκε παγκοσμίως για την εξυπηρέτηση αποκλειστικά των Ολυμπιακών Αγώνων. Ο Κ. Ζάππας διέθεσε και 400 μετοχές της ακτοπλοϊκής εταιρείας του για να χρηματοδοτούνται οι Ολυμπιάδες του.\nΟι περιπέτειες του κτιρίου ήταν μεγάλες, αλλά και οι λειτουργίες που στέγασε περισσότερες. Σπάνια εκτέλεσε τον προορισμό του, ενώ παρέμεινε κλειστό και εγκαταλειμμένο επί χρόνια. Στους πρώτους σύγχρονους Ολυμπιακούς Αγώνες, του 1896, φιλοξενούνται στην κυκλική αίθουσά του τα αγωνίσματα της ξιφασκίας, ενώ στους Β' Διεθνείς Ολυμπιακούς Αγώνες (1906) η έλλειψη υποδομών και εγκαταστάσεων οδήγησε στη χρήση του ως Ολυμπιακό Χωριό. Εξάλλου από το 1936, και για 40 χρόνια, φιλοξένησε τον πρώτο κρατικό ραδιοφωνικό σταθμό της χώρας, το ιστορικό ΕΙΡ.\nΤο έτος 1940 χρησιμοποιείται σαν νοσοκομείο, ενώ τον επόμενο χρόνο επιτάσσεται από το γερμανικό στρατό κατοχής. Στην συνέχεια μετατρέπεται σε αποθήκη και κατόπιν σε στρατώνα, ενώ πλήττεται και από βομβαρδισμούς στα Δεκεμβριανά. Μεταπολεμικά συζητείται η κατεδάφιση του. Το 1960 έγινε γενική επισκευή. Η τελευταία ανακαίνιση ήταν εν’ όψει των Ολυμπιακών του 2004. Το Ζάππειο Μέγαρο παρακολούθησε την ιστορία της πόλης των Αθηνών τα τελευταία 120 περίπου χρόνια. Ακόμη και αν οι χρήσεις του ήταν ποικίλες, τελικά αναδείχτηκε σε σημείο αναφοράς για την Αθήνα, δικαιώνοντας κατ’ αυτόν τον τρόπο την αρχική βούληση του δωρητή, έστω και κάπως παραλλαγμένη.\nΧαρακτικό αγγλικής εφημερίδας του 1888, με τα εγκαίνια του Ζαππείου και τον γυμνό Υμηττό στο βάθος.\nΚαρτποστάλ του Ζαππείου, την περίοδο 1900 - 1908\nΕΝΘΥΜΗΜΑΤΑ ΤΗΣ ΖΑΠΠΕΙΑΣ ΟΛΥΜΠΙΑΔΑΣ του 1870\nΑθλοθέτης της Ολυμπιάδας του 1870 ήταν ο Ευαγγέλης Ζάππας, αν και δεν βρισκόταν πλέον στη ζωή. Οι Ζάππειες Ολυμπιάδες εισήγαγαν το μαζικό αθλητικό θέαμα ως παράμετρο της αστικής ζωής. Σύμφωνα με τις εφημερίδες της εποχής τους αγώνες παρακολούθησαν 30.000 άτομα! Συνδέθηκαν κατευθείαν με τους αρχαίους Ολυμπιακούς Αγώνες, τόσο με την ονομασία τους (Ολύμπια), όσο και με τα αθλήματα τα οποία περιλάμβαναν. Είναι η σημαντικότερη πράξη αναβίωσης πριν το 1896, όταν ο βαρώνος Πιέρ Ντε Κουμπερτέν και ο Δημητριος Βικέλας (ηπειρωτικής καταγωγής από τη μητέρα του) τους καθιέρωσαν ως διεθνείς.\nΟ Ευαγγέλης Ζάππας πέθανε στο Μπροστένι της Ρουμανίας. Με την τελευταία παράγραφο της διαθήκης του όριζε ότι «...η ταφή μου να γίνει εις την εκκλησία του Ευαγγελισμού που εγώ έκτισα, στο Μπροστένι, μπροστά από το άγιον βήμα από έξω και μετά τέσσερα χρόνια να γίνει εκταφή και η μεν κεφαλή μου να ταφεί στην αυλήν η μπροστά από το μέγαρο των Ολυμπίων στην Αθήνα, τα δε οστά μου στην αυλή του σχολείου που ίδρυσα στο Λάμποβο». Και καταλήγει ο ευεργέτης: «...μετά και την διάλυσιν του σώματος μου τα οστά μου να μεταφερθούν και τεθούν στο οικογενειακόν ημών κοιμητηριον εις το χωρίον της γεννησεώς μου, πλησίον και κολλητά με τους ποθητούς μου αδελφόν και αδελφήν, επειδή ως ερημίτης εις τα ξένα δεν ημπορεσα ζων να είμαι μαζί τους, όπως επιθυμούσα...». Πράγματι το σώμα του μεταφέρθηκε στο Λάμποβο, ενώ το κρανίο του «εγκλεισμένον εντός αργυράς θηκης εν σχηματι ναΐσκου...», εντοιχίστηκε κατά το έτος 1888 σε κρύπτη στον τοίχο του εσωτερικού περιστυλίου του Ζαππείου Μεγάρου, την ημέρα των εγκαινίων του.\nΑπόσπασμα από το λεύκωμα με τίτλο «ΗΠΕΙΡΩΤΕΣ ΕΘΝΙΚΟΙ ΕΥΕΡΓΕΤΕΣ - ένα μοναδικό παγκόσμιο φαινόμενο»\nτου απόφοιτου της Ζωσιμαίας Σχολής Αρχιτέκτονα Αναστάσιου Παπασταύρου πρώην Δημάρχου της πόλεως των Ιωαννίνων.\nΔημοσιεύθηκε στο τριμηνιαίο περιοδικό του Συλλόγου Αποφοίτων της Ζωσιμαίας Σχολής Ιωαννίνων\n«Ζωσιμάδες» τεύχος 39\nΑρχεία εθνικών ευεργετών, Κ. Π. Ζαβιτζιάνος, Αθήνα 1929-1930\nΔιαθήκη Ευαγγέλη και Κωνσταντίνου Ζάππα


Ακτοπλοικα εισιτηρια για Καλυμνο | Δρομολόγια πλοιων\nΑναζητήστε Ακτοπλοικα εισιτηρια για Καλυμνο, Συγκρίνεται και βρείτε φτηνά ακτοπλοϊκά εισιτήρια.\nΚάλυμνοςΤο γνωστό σε όλους νησί των σφουγγαράδων, η Κάλυμνος, σας περιμένει για να σας προσφέρει εξαιρετική διαμονή για τις διακοπές σας. Το νησί είναι ιδιαίτερα αγαπητό σε όσους επιλέγουν να κάνουν camping, αναρριχήσεις αλλά και καταδύσεις. Οι όμορφες παραλίες της Καλύμνου αλλά και ο ακόμα πιο όμορφος θαλάσσιος πλούτος της κάνουν το νησί να ξεχωρίζει. Τα πεντακάθαρα νερά και τα θαλάσσια σπορ που προσφέρονται στις παραλίες της Καλύμνου θα σας εντυπωσιάσουν. Ο Πάνορμος, τα Λινάρια, το Μασούρι, οι Μυρτιές, οι Ελιές και ο Πλατύς Γιαλός είναι λίγες από τις εκπληκτικές παραλίες της Καλύμνου. Η Κάλυμνος διαθέτει αρκετά μουσεία αλλά και πολλές εκκλησίες και μοναστήρια με ξεχωριστή αρχιτεκτονική. Επιπλέον αν αγαπάτε την ιστορία και την μυθολογία τότε στην Κάλυμνο θα βρείτε αναρίθμητους αρχαιολογικούς χώρους να επισκεφτείτε. Στην πρωτεύουσα του νησιού την Πόθια θα βρείτε τα περισσότερα εστιατόρια και μπαράκια. Η νυχτερινή ζωή στην Κάλυμνο μπορεί να μην είναι ξέφρενη αλλά θα βρείτε κάποιο μέρος που να σας ταιριάζει για να χαλαρώσετε, να ακούσετε μουσική και να απολαύσετε τα ποτά σας. Κατά την παραμονή σας στην Κάλυμνο δοκιμάστε τις τοπικές λιχουδιές, γευτείτε τα τοπικά γλυκά και αγοράστε σφουγγάρια και μέλι. Η Κάλυμνος αναπτύσσεται διαρκώς και οι κάτοικοι του νησιού προσφέρουν στους επισκέπτες τους σύγχρονες ανέσεις. Στην Κάλυμνο θα ζήσετε αξέχαστες διακοπές και θα απολαύσετε κάθε στιγμή για αυτό μην περιμένετε άλλο, κλείστε τώρα Ακτοπλοικα εισιτηρια για Καλυμνο .\nΑπό το λιμάνι του Πειραιά αναχωρούν τακτικά πλοία για το λιμάνι της Καλύμνου και η διαδρομή με στάσεις και σε άλλα νησιά κρατάει περίπου 10 ώρες. Κλείνοντας μάλιστα τα ακτοπλοϊκά εισητήρια σας μέσα από το ftinaaktoploika.gr το ταξίδι σας θα είναι πιο άνετο και ξέγνοιαστο. Το λιμάνι και η πρωτεύουσα του νησιού, η Πόθια έχει γραφικό νησιώτικο χαρακτήρα και πολλούς κατοίκους. Κοντά στο λιμάνι υπάρχουν πολλά ξενοδοχεία, ενοικιαζόμενα δωμάτια, καφετέριες, εστιατόρια και καταστήματα.\nΗ Καλυμνος εχει ακτοπλοϊκη συνδεση με τα εξης λιμανια: Πειραιας, Αστυπαλαια, Χιος, Καστελοριζο, Κως, Λερος, Λειψοι, Λεσβος, Ναξος, Νισυρος, Παρος, Πατμος, Ροδος, Σαμος, Συμη, Θεσσαλονικη, Τηλος.\nΜπορειτε πλεον να κανετε online κρατησεις ακτοπλοϊκων εισητηριων για την Καλυμνο μεσα απο το ftinaaktoploika.gr. Αν σκοπευετε να ταξιδεψετε κατα τους μηνες Ιουλιο και Αυγουστο καλο ειναι να εχετε κανει την κρατηση σας αρκετες μερες ή εβδομαδες νωριτερα για να αποφυγετε τυχον απροοπτα. Θα πρεπει επισης να γνωριζετε οτι τα ακτοπλοικα εισητηρια μετ’ επιστροφη συμπεριλαμβανουν συνηθως ενα σημαντικο ποσοστο εκπτωσης.\nΑπό την πρωτεύουσα της Καλύμνου, την Πόθια αναχωρούν αρκετά λεωφορεία με προορισμό τα γύρω χωρία και τις παραλίες. Μπορείτε όμως να μετακινηθείτε και με ταξί αλλά και με κάποιο όχημα. Στην Κάλυμνο θα βρείτε γραφεία ενοικιάσεως αυτοκινήτων και μοτοποδηλάτων για να ενοικιάσετε αμάξι ή μηχανή ή ακόμα και ποδήλατο για τις μετακινήσεις σας.\nΗ αναρρίχηση, συνυφασμένη με το νησί της Καλύμνου προσελκύει αναρριχητές από ολόκληρο τον κόσμο. Επίσης, το νησί αποτελεί τον κατάλληλο προορισμό και για τους λάτρεις των καταδύσεων. Δεν είναι τυχαίο ότι διαθέτει τους καλύτερους δύτες στη Μεσόγειο. Έτσι είναι και γνωστό ως «το νησί των σφουγγαράδων».\nΟι αναρριχητικές διαδρομές, είναι περίπου 1300. Μέχρι σήμερα υπάρχουν περίπου 80 οργανωμένα σημεία όπου κάποιος μπορεί να κάνει αναρρίχηση και χωρίζονται ανάλογα με το βαθμό δυσκολίας. Στις περισσότερες διαδρομές, η πρόσβαση είναι πολύ εύκολη και απαιτείται περπάτημα λίγων λεπτών.\nΩστόσο, το νησί έχει πολλά ενδιαφέροντα σημεία και δεν είναι κατάλληλο μόνο για αυτούς που κάνουν είτε αναρρίχηση είτε καταδύσεις. Το Πόθια, είναι το λιμάνι αλλά και η πρωτεύουσα του νησιού, όπου εκτείνεται σε δύο λόφους. Εδώ θα συναντήσει κανείς αρκετά πανέμορφα αρχοντικά. Σε ένα τέτοιο στεγάζεται και η βιβλιοθήκη του νησιού. Μία επίσκεψη στο ιστορικό και αρχαιολογικό μουσείο θα είναι ικανή για να καταλάβετε την πλούσια ιστορία αυτού του τόπου. Η «Κυρά της Καλύμνου» δεσπόζει στο χώρο. Στην ενδοχώρα, θα βρείτε πολλά ανεξερεύνητα σπήλαια… προσοχή όμως! Πολύ εντυπωσιακό είναι το καστρομονάστηρο της Παναγίας της Κυρά Ψηλής, που είναι χτισμένο σε ένα κοίλωμα του βράχου.\nΗ παλιά πρωτεύουσα του νησιού, το Χωριό ή Χώρα, βρίσκεται μέσα σε μία κοιλάδα σε αρκετή απόσταση από τη θάλασσα, λόγω του φόβου ελεύσεως των πειρατών. Η βυζαντινή εκκλησία που βρίσκεται εδώ είναι αφιερωμένη στην Παναγία Χαριτωμένη και όλοι μιλάνε για το εξαιρετικό ξυλόγλυπτο τέμπλο της. Το κάστρο της Καλύμνου είναι επίσης εδώ και σώζεται το τείχος του και κάποια τμήματα οικιών. Ο οικισμός του Πανόρμου, είναι χτισμένος σε μία περιοχή με έντονη βλάστηση.\nΌσο για τη γαστρονομία και τα προϊόντα, επιλέξετε να δοκιμάσετε τα πεντανόστιμα μανταρίνια που παράγονται στην κοιλάδα του Βαθιού, θυμαρίσιο μέλι καλυμνιακή μυζήθρα αλλά και κοπανιστή.\nΘυμαρίσιο μέλι, μανταρίνια της κοιλάδας του Βαθιού, η καλύμνικια μυζήθρα και η κοπανιστή είναι τα βασικά προϊόντα που θα δοκιμάσετε στο νησί της Καλύμνου. Η λιαστή αστακοουρά, είναι κάτι που προτείνουμε να δοκιμάσετε όπως και τα σαλάχια, συντηρημένα σε θαλασσινό νερό. Εδώ μαγειρεύουν το λαγό τηγανητό με σκορδαλιά ενώ φτιάχνουν και γεμιστό αρνί κλεισμένο σε πήλινο πιθάρι με καπάκι από πηλό. Οι κρίθινες κουλούρες, είναι τα παξιμάδια που φτιάχνουν για τους σφουγγαράδες. Το ντόπιο κρασί είναι το «ανάμα» που φτιάχνεται από λιαστό μοσχάτο.


Οι πλουσιότεροι άνθρωποι στον κόσμο μας δίνουν μαθήματα!\nElon Musk, Mark Zuckerberg και Bill Gates αποκαλύπτουν τον τρόπο που θα φέρει στο μάξιμουμ την παραγωγικότητα μας.\nΓΡΑΦΕΙ: ASKMEN.GR 05-05-2017\nΣτόχος η παραγωγικότητα; Η επιτυχία και η καριέρα είναι από εκείνα τα πράγματα στη ζωή που συνήθως δεν χαρίζονται, γι' αυτό και απαιτούν πολλές ώρες σκληρής δουλειάς. Κάτι που γνωρίζουν πολύ καλά όλοι όσοι έχουν διαπρέψει στον τομέα τους, ειδικά κάποιοι που έκαναν περιουσίες δισεκατομμυρίων και το όνομά τους έχει ήδη γραφτεί στην ιστορία.\nΔιάβασε όλες τις συμβουλές στο AskMen


Ο Λόγος της Γραφής- Πενήντα ντοκιμαντέρ του Μιχάλη Αναστασίου - Ανοιχτό Παράθυρο\nHomeΠροβολέςΟ Λόγος της Γραφής- Πενήντα ντοκιμαντέρ του Μιχάλη Αναστασίου\n28 Δεκεμβρίου 2019 Προβολές\nO Λόγος της Γραφής -η εκπομπή του Μιχάλη Αναστασίου στο Κανάλι της Βουλής -Σάββατο 6 μ.μ.– παρουσιάζει έξι νέα ντοκιμαντέρ του σκηνοθέτη-με τα οποία φτάνει αισίως τα πενήντα για το βιβλίο και την ανάγνωση.\nΤο πρώτο της εξάδας θα προβληθεί το Σάββατο, στις 6μμ (όπως πάντα,στο Κανάλι τής Βουλής). Μια συζήτηση με τον πεζογράφο Περικλή Κοροβέση πάνω στη ζωή –και τις σταθερές της– και στο έργο του. Ο Περικλής Κοροβέσης διαβάζει αποσπάσματα από τα βιβλία του. Δείτε το τρέιλερ: https://vimeo.com/380691512\nΣάββατο 4/1/2020, στις 6μμ -Μια συζήτηση με τον ποιητή, δοκιμιογράφο & μεταφραστή Γιώργο Μπλάνα πάνω στην ποιητική του αλλά και στη στάση του απέναντι στο ποιητικό συμβάν. Ο Γιώργος Μπλάνας διαβάζει ποιήματά του: https://vimeo.com/380719085\nΣάββατο 11/1/2020, στις 6μμ -Ο πεζογράφος Μάνος Κοντολέων μιλάει για τη ζωή και το έργο του. Ψηλαφεί –και λογαριάζει– την ηλικία τόσο τού αναγνωστικού του κοινού όσο και των ηρώων του, και διαβάζει αποσπάσματα από τα βιβλία του. https://vimeo.com/380743324\nΣάββατο 18/1/2020, στις 6μμ – Μια συζήτηση με τους ποιητές Μανόλη Πολέντα και Δημήτρη Πέτρου πάνω στη ζωή και το έργο τους. Ο Μανόλης Πολέντας και ο Δημήτρης Πέτρου διαβάζουν ποιήματά τους. https://vimeo.com/380763871\nΣάββατο 25/1/2020, στις 6 μ.μ. – Μια συζήτηση με τον πεζογράφο & δοκιμιογράφο Ηρακλή Λογοθέτη με θέμα το βίωμα, τις διαψεύσεις, αλλά και τον λόγο τής γραφής. Ο Ηρακλής Λογοθέτης διαβάζει αποσπάσματα από τα βιβλία του. https://vimeo.com/380779218\nΣάββατο 1/2/2020, στις 6μμ – Μια συζήτηση με τον πεζογράφο & θεατρικό συγγραφέα Θανάση Τριαρίδη πάνω στην πυρηνική ορμή τού γράφοντος, στα όρια τής γραφής αλλά & τής περιγραφής της. Ο Θανάσης Τριαρίδης διαβάζει αποσπάσματα από τα βιβλία του. https://vimeo.com/380791688\nΤα 6 αυτά ντοκιμαντέρ θα επαναπροβληθούν –με την ίδια ακριβώς σειρά– τα επόμενα 6 Σάββατα, πάντα στις 6μμ.\nΣενάριο – σκηνοθεσία – φωτογραφία: Μιχάλης Αναστασίου -Μουσική: Δημήτρης Φωτόπουλος -Μοντάζ: Κωνσταντίνος Κατσογρεσάκης -Παραγωγή: MAGIKON P.C. με τη στήριξη της ομάδας cine-σύνδρομο


Πολωνία - Ζακοπάνε | Travelstories\nΣυζήτηση στο φόρουμ 'Ευρώπη' που ξεκίνησε από το μέλος Βαγγέλλης, στις 11 Ιανουαρίου 2016.\nΒαγγέλλης New Member\nΕπειδη την ωρα που θα φτασεις θα εχει νυχτωσει, νομιζω οτι καλυτερα θα ηταν να πας Κρακοβια ωστε να εχεις την επομενη μερα εκει καθαρη.\nΓια το αυτοκινητο τωρα, αν θελεις να πας μονο στα 3 μερη που αναφερεις θα ελεγα να μην νοικιασεις. Αλατορυχεια και αουσβιτς πας πολυ ευκολα με λεωφορεια και στο ζακοπανε μπορεις να πας με το polskybus που ειναι ανετο και παμφηνο.\nΕυχαριστώ για την απάντηση σου Deby τελικά μάλλον έτσι θα το κάνω, θα πάω πρώτα Κρακοβία και στο τέλος να αφήσω τη Βαρσοβία.\nΔεν έχω καταλήξει εάν χρειάζεται να μείνω στο Ζακοπάνε αξίζει να διαθέσω ένα βράδυ ή το χειμώνα δεν λέει. Να σημειώσω ότι χειμερινά σπορ δεν με ενδιαφέρουν καθόλου, άρα ο στόχος είναι να δω το χωριό και εάν έχω χρόνο καμιά εκδρομή στα πέριξ και γιαυτό έλεγα την ενοικίαση του αυτοκινήτου.\nΣε αυτό θα ήθελα τη συνδρομή σας.\nΒαγγέλλης, 11 Ιανουαρίου 2016\nΓια τις συνθήκες που επικρατούν τον χειμώνα στο Ζακοπάνε δεν γνωρίζω. Όμως το καλοκαίρι που είχα πάει ψιλοαπογοητεύτηκα. Κι εμείς το τελευταίο απογευματάκι που ήμασταν στην Κρακοβία νοικιάσαμε αυτοκίνητο και πήγαμε αμέσως στα αλατωρυχεία. Την επόμενη, νωρίς το πρωί φύγαμε για Άουσβιτς κι από κει συνεχίσαμε για Ζακοπάνε περνώντας πρώτα από το Βαντοβίτσε, που είναι η γενέτειρα του Πάπα Ιωάννη Παύλου του Β'. Μέχρι να φτάσουμε όμως στο Ζακοπάνε αγανακτήσαμε. Ειδικά όσο πλησιάζαμε η κίνηση ήταν αφόρητη, πηγαίναμε σημειωτόν. Αυτή η ταλαιπωρία δεν ήταν τίποτα μπροστά στο πακέτο του γυρισμού. Τα 110 χλμ. της επιστροφής από Ζακοπάνε προς Κρακοβία τα κάναμε σε σχεδόν 4 ώρες! Αξέχαστη εμπειρία!\nΤο Ζακοπάνε το βρήκα πολύ τουριστικό και τελείως αδιάφορο. Δεν είχε ιδιαίτερη γραφικότητα. Ο κεντρικός πεζόδρομος ήταν γεμάτος εμπορικά καταστήματα και επιγραφές νέον. Όμως για να είμαι δίκαιη η ευρύτερη περιοχή είναι πολύ όμορφη. Έχει γραφικά χωριουδάκια και καταπράσινη φύση. Επίσης έχει και κάποια διαμαντάκια όπως το καστρο Niedzica που από κάτω περνάει ο ποταμός Dunajec με το φράγμα του.\nΑλλά και την καταπληκτική ξύλινη εκκλησία στο Debno, δείγμα τοπικής αρχιτεκτονικής, η οποία είναι μάλιστα και μνημείο της Ουνέσκο!\nemouli, 11 Ιανουαρίου 2016\nchris7 and greco like this.\nΕιχα παει στο Ζακοπανε ιουλιο. Ανεβηκα με το τελεφερικ στην κορυφη του βουνου, αλλα δεν υπηρχε τιποτα ανοιχτο. Προφανως λειτουργουν ολα το χειμωνα.\nΤο χωριο δεν ειναι τιποτα το καταπληκτικο. Εγω πηγα γιατι ηθελα να παω στη MorskieOko - η αλλιως Ματι της θαλασσας- μια λιμνη πανω στο βουνο. Πολυ ομορφη τοποθεσια με αρκετο περπατημα, αλλα δεν ξερω αν ενδεικνυται για χειμωνα.\ndepy!!!, 12 Ιανουαρίου 2016\nemouli said: ↑\nView attachment 137934 View attachment 137935 View attachment 137936 View attachment 137937 View attachment 137938 View attachment 137939 View attachment 137940 View attachment 137941 View attachment 137942 View attachment 137943 View attachment 137944\nView attachment 137945 View attachment 137946 View attachment 137947 View attachment 137948 View attachment 137949\nέχω προγραμματίσει 3 νύχτες στην περιοχή κοντά στο Ζακοπάνε στις αρχές Ιουλίου, και απογοητεύτηκα από το σχόλιο..αν και οι φωτο είναι πολύ όμορφες.\nΠραγματικά όλα ήταν κλειστά? Στόχος είναι η φύση (οικογενειακές διακοπές με τους έφηβους γιους μου), ράφτινγκ, λίμνες, θερμές πηγές, κάστρο κλπ...\nΠαρακαλώ διαφωτίστε με περισσότερο....Στην συνέχεια θα προχωρήσουμε προς Κρακοβία οδικώς...\nEftichia, 20 Μαρτίου 2017\nΔεν είναι κλειστά. Ανοίχτα είναι, πόσο μάλλον όλα τα Εθνικά Πάρκα.\nΚαλά παπούτσια να έχετε και αρκετό νερό.\nΛίμνε: Dolina Pięciu Stawów, Morskie Oko\nΘερμές πηγές: Bukowina Tatrzaska\nΚάστρο: Czorsztyn, Niedzicza\nThanasisU2, 20 Μαρτίου 2017\nEftichia likes this.\nΣε ευχαριστώ πολύ, νιώθω πιο ήσυχη με τις προτάσεις σου!\nEftichia said: ↑\nΔεν έγραψα πουθενά ότι ήταν κλειστά. Αφού στόχος σας είναι η φύση, μην στενοχωριέσαι, η περιοχή θα σας ικανοποιήσει σίγουρα. Απλά το Ζακοπάνε σαν χωριό δεν είναι κάτι το ιδιαίτερο κι επιπλέον μαζεύει πολλούς τουρίστες. Στη θέση σου περισσότερο θα με προβλημάτιζε η τρομερή κίνηση στους δρόμους, ειδικά από και προς Κρακοβία. Αν μπορείτε να αποφύγετε το Παρασκευοσαββατοκύριακο στο Ζακοπάνε, πιστεύω θα είναι κάπως καλύτερη η κατάσταση.\nemouli, 20 Μαρτίου 2017\nAROUND THE WORLD, Eftichia and greco like this.\nΝαι για τα κλειστα, γραφτηκε σε επομενο ποστ....ναι και η κινηση με προβληματιζει,αρχες Ιουλιου θα ειμαστε..εμεις θα ερχομαστε απο Βουδαπεστη προς Ζακοπανε ημερα Τριτη αλλα θα φυγουμε προς Κρακοβια Παρασκευη! Δεν ξερω αν η κινηση βρισκεται στο αντιθετο ρευμα προς Ζακοπανε την Παρασκευη....εσυ πως το ειδες;\nΚαλημέρα! Εγώ είχα βρεθεί στην Πολωνία 17-27 Ιουλίου και στο Ζακοπάνε συγκεκριμένα φτάσαμε Πέμπτη και φύγαμε Σάββατο. Αυτό που συναντήσαμε στους δρόμους το Σάββατο δεν περιγράφεται. Χαμός και στο ίδιο και στο αντίθετο ρεύμα. Εσείς που θα είστε εκεί μεσοβδόμαδα και αρχές του μήνα φαντάζομαι θα πέσετε σε λιγότερη κίνηση. Αυτό που θα σε συμβούλευα είναι ότι στην περίπτωση που μείνετε μέσα στο Ζακοπάνε να ξεκινάτε νωρίς το πρωί τις εκδρομές σας ωστε να μην μπλοκάρεστε στην έξοδο του χωριού.\nΕπίσης στην Κρακοβία να βρείτε οπωσδήποτε κατάλυμα με κλιματισμό, γιατί έτσι και πέσετε σε καύσωνα, την βάψατε.\nΚαι ακόμα, αν έχετε σκοπό να επισκεφτείτε το κάστρο της Κρακοβίας θα ήταν καλύτερα να αγοράσετε από πριν τα εισιτήρια γιατί για κάποιες αίθουσες εξαντλούνται κι επίσης θα βρείτε μεγάλη ουρά στα εκδοτήρια. Σου το λέω γιατί εμείς την πατήσαμε.\nΚαι κλείνω με κάτι θετικό. Να πάτε οπωσδήποτε στην εβραϊκή συνοικία (Kazimierz) βραδάκι για φαϊ και ποτό. Θυμάμαι ακόμα πόσο απολαύσαμε το άραγμα στην -όμορφα διαμορφωμένη με χρωματιστές σεζλονγκ- αυλή μιας μπυραρίας (που μάλλον ήταν πρώην εργοστάσιο ή αποθήκες ή κάτι τέτοιο). Πρόκειται γι' αυτό το μαγαζί: http://starazajezdniakrakow.pl/en/\nΓενικά η Κρακοβία είναι μια πολύ ζωντανή πόλη με νεολαία και πολλά μπαρ και κλαμπ.\nemouli, 21 Μαρτίου 2017\nAROUND THE WORLD and Eftichia like this.\nμου έφτιαξες το κέφι....αρχίζω να το ξανασκέφτομαι??? βέβαια θα μένουμε σε κάποιο άλλο χωριό, ισως αυτό να βολεύει...θα το κοιτάξω. Μηπως υπάρχει πρόταση για κάποιο συγκεκριμένο χωριό σε βολική τοποθεσία για τις εν λόγω εκδρομές?\nEftichia, 21 Μαρτίου 2017\nΔεν έχω ιδέα τι παίζει με τα γύρω χωριά. Για διαμονή σίγουρα κάτι θα βρεις, αλλά δεν ξέρω μήπως το βράδυ επικρατεί νέκρα. Μάλλον ο @ThanasisU2 είναι ο καταλληλότερος για να σου προτείνει κάποιο χωριό.\nΠερασα 4 ομορφες μερες στην περιοχη(τωρα ειμαι στην Κρακοβια!!)Τα ορη Τατρα και οι πανεμορφες κοιλαδες μας χαρισαν υπεροχες εικονες και στιγμες!Μειναμε στην bukowina tatranska που μου αρεσε πολυ, ησυχα και μακρια απ τα πληθη! Ηρθαμε οδικως απο τη Βουδαπεστη μεσω Ποπραντ, επαρχιακος δρομος χωρις κινηση(καναμε 4,5 ωρες).\nΔεν βρηκαμε κινηση ουτε προς το Ζακοπανε αν και εκει γινοταν χαμος.\nΔεν εχω λογια για τη λιμνη Morskie Oko!!! Πηγαμε μονοι μας,χρησιμοποιωντας τις αμαξες που σε πανε μεχρι ενα σημειο και μετα προχωρας ευκολη διαδρομη περιπου 2χλμ μεχρι την λιμνη, ειναι μαγευτικα!Πηγαμε αρκετα νωρις και δεν βρηκαμε πολυ κοσμο....\nΠολυ ωραια τα θερμα λουτρα στην bukowina, πεντακαθαρα και καινουργια, για την απολυτη χαλαρωση!\nΤο Ζακοπανε ναι, ακρως τουριστικο και η krupowski street ενα χαος...αλλα πανεμορφη η koskielisca street, η παλια ξυλινη εκκλησια και το κοιμητηριο, τα ομορφα δειγματα ξυλινων σπιτιων, η willa koliba και το σπιτι του πολωνου συνθετη Karol Szymanowski.Ναι, μου αρεσε το Ζακοπανε!!!\nΣτο καστρο Czorsztyn πανεμορφες εικονες και γαληνη(με ελαχιστο κοσμο).Πιο τουριστικο αλλα εξισου ομορφο το καστρο της Niedzicza(οπως το περιεγραψε η emouli).\nΦαγαμε καταπληκτικα πιατα στη bukowina(δεν το περιμενα πραγματικα)!\nΣτη willa silene φατε τα παντα....ο σεφ ειναι αστερι!!!\nΤελος στο δρομο απο bukowina προς Ζακοπανε ειχε λιγη κινηση και αρκετα εργα, καναμε 2 ωρες περιπου μεσω Nowy Targ.\nLast edited by a moderator: 9 Ιουλίου 2017\nEftichia, 9 Ιουλίου 2017\nvasiliss, chris7, yllos and 2 others like this.


Θεραπεία | Ποιοί είμαστε\nΦυσίατρος - Ιατρός Φυσικής Ιατρικής και Αποκατάστασης\nΙατρικός Διευθυντής Αποκατάστασης - Ιδρυτής και Επιστημονικός Διευθυντής του Θεραπεία\nΟ Χρήστος Γκούμας, γεννήθηκε και μεγάλωσε στη Θεσσαλονίκη. Σπούδασε Ιατρική στο Αριστοτέλειο Πανεπιστήμιο Θεσσαλονίκης (ΑΠΘ) και εξειδικεύτηκε στην Φυσική Ιατρική και Αποκατάσταση στο Γενικό Νοσοκομείο «Ασκληπιείο Βούλας», λαμβάνοντας παράλληλα και εξειδίκευση στην Φυσική Ιατρική και Αποκατάσταση Παίδων στο Π.Ι.Κ.Π.Α. Βούλας.\nΗ μετεκπαίδευσή του ολοκληρώθηκε στο Βασιλικό Πανεπιστημιακό Νοσοκομείο του Λίβερπουλ της Μεγάλης Βρετανίας με εξειδίκευση στη διαχείριση δυστονίας και καθοδηγούμενων τεχνικών έγχυσης.\nΟ γιατρός είναι μέλος του Ευρωπαϊκού Κολλεγίου των Φυσιάτρων και μέλος της Παγκόσμιας Αμερικανικής, Πανελλήνιας και Πανκύπριας Ένωσης των Φυσιάτρων, μέλος των Ιατρικών Συλλόγων Μεγάλης Βρετανίας - Ελλάδος - Κύπρου.\nO Χρήστος Γκούμας έχει διατελέσει Επιμελητής σε Κλινική Αποκατάστασης τηςΘεσσαλονίκης επί μια διετία και για 4 χρόνια διετέλεσε Επιστημονικός Διευθυντής δύοΚλινικών Αποκατάστασης: ARMONIA REHABILITATION CENTER και AROGI EUROMEDICA THESSALONIKIS.\nΑπό το 2015, ο γιατρός διατηρεί τη δική του πρότυπη Ιατρική Μονάδα Αποκατάστασης στη Θεσσαλονίκη και από το 2018 έχει ιδρύσει και δεύτερη Μονάδα στη Λευκωσία της Κύπρου. Οι δύο Μονάδες, εξειδικεύονται στους τομείς του Μυοσκελετικού και ΝευρικούΣυστήματος, καθώς και της Αναγεννητικής - Κοσμητικής Ιατρικής.\nΥπεύθυνη Θεραπειών Αποκατάστασης (Θεσσαλονίκη) Φυσικοθεραπεύτρια\nΗ Ερμίνα Τζωρτζάτου, σπούδασε στο Αλεξάνδρειο Τεχνολογικό Εκπαιδευτικό Ίδρυμα Θεσσαλονίκης, στο Τμήμα της Φυσικοθεραπείας.\nΈχει εξειδικευτεί στην Τεχνική Απελευθέρωσης της Μυοπεριτονίας και στη θεραπεία Σημείων Πυροδότησης Πόνου (Myofascial Release and Trigger Point Therapy) με πιστοποίηση από το Myotherapy College of Utah των Ηνωμένων Πολιτειών.\nΕπίσης είναι Kinesio Taping Practitioner (KTP), καθώς ολοκλήρωσε τα σεμινάρια της Kinesio Taping® Method με πιστοποίηση από το Kinesio University ™ των Ηνωμένων Πολιτειών.\nΔιετέλεσε επί τριετίας φυσικοθεραπεύτρια – υδροθεραπεύτρια σε κέντρο Αποκατάστασης και Αποθεραπείας (ARMONIA REHABILITATION CENTER).\nΗ εμπειρία της περιλαμβάνει την οξεία και χρόνια φάση αποκατάστασης μυοσκελετικών και νευρολογικών παθήσεων.\nΕίναι μέλος του Πανελλήνιου Συλλόγου Φυσικοθεραπευτών (Π.Σ.Φ. - Ν.Π.Δ.Δ.)\nΟ Δημήτρης Κύρκος σπούδασε στο Αλεξάνδρειο Τεχνολογικό Εκπαιδευτικό Ίδρυμα Θεσσαλονίκης, στο Tμήμα της Φυσικοθεραπείας.\nΗ εμπειρία του επικεντρώνεται στην αποκατάσταση μυοσκελετικών και νευρολογικών παθήσεων οξείας και χρόνιας φάσης.\nΕίναι KinesioTapingPractitioner(KTP), καθώς ολοκλήρωσε τα σεμινάρια της KinesioTaping® Methodμε πιστοποίηση από το KinesioUniversity™ των Ηνωμένων Πολιτειών.\nΔιετέλεσε επί τριετίας φυσικοθεραπευτής σε κέντρο Αποκατάστασης και Αποθεραπείας (ARMONIA REHABILITATION CENTER).


Άγιος Παΐσιος: Το εμπόριο ελπίδας - ΕΚΚΛΗΣΙΑ ONLINE\nΤετάρτη, 13 Οκτωβρίου 2021 12:40\nΑρχική » Γράφει το ΕΚΚΛΗΣΙΑ ONLINE » Άγιος Παΐσιος: Το εμπόριο ελπίδας\nΌταν, Γέροντα, βλέπω μέσα μου υπολείμματα από ένα πάθος στενοχωριέμαι.\nΠες: «Δόξα σοι ο Θεός, που έφυγαν τα πολλά!». Αν ήμουν εγώ στη θέση σου, θα έβλεπα τις ολοφάνερες μεγάλες δωρεές του Θεού και «από φυλακής πρωίας μέχρι νυκτός» θα έλεγα το «δόξα σοι ο Θεός».\nΑν θέλης να ζης ζωή παραδεισένια από αυτήν την ζωή, δες κι εσύ τις ευεργεσίες και τις πλούσιες δωρεές που σου δίνει ο Θεός και άρχισε το «δόξα σοι ο Θεός». Να δοξάζετε τον Θεό, γιατί σας βοήθησε και προοδεύσατε έστω και λίγο, είτε επειδή εσείς κοπιάσατε, είτε επειδή σας βοήθησαν οι άλλοι. Όταν ο άνθρωπος λέη «δόξα σοι ο Θεός», βοηθάει ο Θεός, γιατί η ευγνωμοσύνη με το ταπεινό φρόνημα και με τον φιλότιμο αγώνα τραβάει συνέχεια ουράνιες δυνάμεις και ευλογίες θεϊκές.\n– Και όταν, Γέροντα, ξέρω ότι θα ξαναπέσω;\n– Δεν ξέρεις από φοβία σκέφτεσαι έτσι. Μην έχετε φοβία μήπως ξανακάνετε το ίδιο σφάλμα, γιατί έτσι κλονίζεται η πίστη σας στον Θεό. Μη τα σκαλίζετε τόσο πολύ. Όταν σας λέη ο λογισμός ότι δεν πρόκειται να διορθωθήτε και διαλύεσθε από την λύπη, χρειάζεται να δώσετε ένα ψεύτικο κουράγιο στον εαυτό σας. «Δόξα σοι ο θεός, να πήτε, σήμερα είμαι καλύτερα από χθες. Δόξα σοι ο Θεός χίλιες φορές …;».\nΠόλεμος Ελλάδας Τουρκίας- Άγιος Παίσιος: Η Τουρκία θα διαλυθεί σε τρία-τέσσερα κομμάτιαΜετανόησε και προσκόμισε στον Κύριο τα δάκρυά σου σαν μύρο μετανοίας\nΚοινωνικό μέρισμα: Στους δικαιούχους του Ελάχιστου Εγγυημένου Εισοδήματος\nΚοινωνικό μέρισμα: Διπλάσιο ποσό θα πάρουν οι δικαιούχοι του ελάχιστου εγγυημένου εισοδήματος με την τακτική καταβολή του Δεκεμβρίου, όπως ανακοίνωσαν οι υπουργοί Οικονομικών Χρήστος Σταϊκούρας και Γιάννης Βρούτσης. Η ενίσχυση αφορά σε 482.335 ευάλωτους πολίτες από 256.562 νοικοκυριά.\nΑνακομιδή των Λειψάνων του Αγίου Γεωργίου του Μεγαλομάρτυρα και Τροπαιοφόρου\nΓΙΟΡΤΗ ΣΗΜΕΡΑ ΑΓΙΟΥ ΓΕΩΡΓΙΟΥ : Ανακομιδή των Ιερών Λειψάνων του Αγίου Γεωργίου του Μεγαλομάρτυρα και Τροπαιοφόρου και Ανάμνηση εγκαινίων του Ναού του στη Λύδδα της Ιόππης.


Αξίζει να το δεις Articles\nΜέση... δαχτυλίδι, το μυστικό της υγείας\nΔικαιώματα Αρρώστου KAT www.kat-hosp.gr\nΙΑΤΡΕΙΑ ΠΟΝΟΥ ΣΤΗΝ ΕΛΛΑΔΑ\nΙΑΤΡΕΙΑ ΠΟΝΟΥ ΣΤΗΝ ΕΛΛΑΔΑ ΕΠΙΜΕΛΕΙΑ: - Σωτηρία Γερασίμου, Νοσηλεύτρια ΤΕ  ΠΕ, Εργαστηριακή Συνεργάτις Τ.Ε.Ι. Λαμίας - Γιώργος Αγγελίδης, Νοσηλευτής ΤΕ\nhttp://enliven3.tripod.com/alter/candidiasis.htm Candidia είναι ένας ζυμωμύκητας που ζει κυρίως στο παχύ έντερο όλων μας , σε αρμονία , με άλλα\nΠίνακας των "lifestyle" φαρμάκων\nΠίνακας των "lifestyle" φαρμάκων για ενδείξεις που δεν καλύπτει η Κοινωνική Ασφάλιση http://www.fskilkis.gr/index.php?option=com_content&task=view&id=223&Itemid=57\nΤαξίδια στην Ευρώπη:\nTV στο Ιντερνετ που αξίζει να δεις:\nΑκούστε τα μηνύματα των αεροδρομίων προς τα αεροπλάνα!\nο καρκίνος είναι μια ομάδα από μη φυσιολογικά κύτταρα, τα οποία πιθανόν να έχουν υποστεί μερικές αλλαγές στο DNA. Γι αυτόν τον λόγο πολλαπλασιάζονται πολύ πιο γρήγορα από τα φυσιολογικά κύτταρα και γίνονται όλο και περισσότερο συμπαγείς και σκληρές μάζες αρνούμενες να «πεθάνουν».\nΤΙ ΕΙΝΑΙ Η ΠΟΥΔΡΑ\nΤΙ ΕΙΝΑΙ Η ΠΟΥΔΡΑ αποτελείται από σκόνες, χρωστικές, μαργαριτοειδείς ουσίες και ουσίες διασποράς των μιγμάτων\nΤοξοπλάσμωση Η τοξοπλάσμωση είναι μια συστηματική ασθένεια που την προκαλεί το πρωτόζωο τοξόπλασμα, ιδιαίτερα το είδος Toxoplasma gondii, μεταδιδόμενο στον άνθρωπο από τα κατοικίδια.\nΚέντρο Πιστοποίησης Αναπηρίας Έργο των Υγειονομικών Επιτροπών (του ΚΕ.Π.Α.) είναι: α) Ο καθορισμός του ποσοστού αναπηρίας για σύνταξη αναπηρίας. β) Ο χαρακτηρισμός ατόμων ως ΑΜεΑ. γ) Ο καθορισμός ποσοστού αναπηρίας για όλες τις κοινωνικές και οικονομικές παροχές ή διευκολύνσεις, για τις οποίες απαιτείται γνωμάτευση αναπηρίας και τις οποίες δικαιούνται από την πολιτεία τα άτομα με αναπηρία.\nΟ θυρεοειδής αδένας παράγει τρεις ορμόνες:\nΤι είναι το πορογενές διηθητικό καρκίνωμα\nΤι είναι το πορογενές διηθητικό καρκίνωμα Είναι ο πιο συχνός τύπος καρκίνου . Εκτιμάται ότι αποτελεί το 75% των καρκίνων του μαστού.\nΠεριφερικό αίμα Η εξέταση του περιφερικού αίματος στο μικροσκόπιο (πλακάκι) γίνεται από τον αιματολόγο με σκοπό :\nμεταλλάξεις στο παρακάτω βίντεο\nΜε μία απλή εξέταση αίματος μπορεί να προσδιορισθεί η τιμή του PSA.


ΠΛΑΤΗ (ΚΑΝΑΛΟΥΠΟΥ): Δείτε τις γενετικές τροποποιήσεις για να επιβιώσουμε στο Διάστημα\nάνθρωπος από την επόμενη μεγάλη καταστροφή είναι να τροποποιηθεί γενετικά, έτσι ώστε να αφήσει τη Γη για να μπορέσει να ζήσει σε άλλους πλανήτες.\nΠαρά τις ανησυχίες ότι κάθε τεχνητή «αναβάθμιση» του ανθρώπινου γονιδιώματος φέρει τον κίνδυνο δημιουργίας μιας νέας τάξης «υπερανθρώπων», ο ερευνητής του Πανεπιστημίου Χάρβαρντ, Χουάν Ενρίκες, τόνισε σε ομιλία του στο κορυφαίο συνέδριο TED στις ΗΠΑ ότι η βελτίωση του οργανισμού μας είναι απαραίτητη για να μπορέσουμε μια μέρα να εγκαταλείψουμε τον πλανήτη μας.\nOραμα της επιστημονικής ομάδας του Ενρίκες είναι η δημιουργία κυττάρων που θα διορθώνουν βλάβες, θα αμύνονται απέναντι σε φονικούς ιούς και θα επιτρέπουν στον άνθρωπο αντανακλαστικά «Matrix», όπως την ικανότητα να αποφεύγει ακόμα και σφαίρες. «Αν πιστεύετε ότι οι μαζικές εξαφανίσεις ζωής είναι φυσιολογικές και συμβαίνουν περιοδικά, τότε επιβάλλεται να διαφοροποιήσουμε το είδος μας.\nΑν καταστραφεί η Γη, αφανίζεται και ολόκληρη η ανθρωπότητα» είπε ο επιστήμονας στην ομιλία του και ανέφερε: «Θα είναι πολύ δύσκολο να ζήσουμε στον Αρη αν δεν τροποποιήσουμε το ανθρώπινο σώμα. Η γενετική τροποποίηση θα μας επιτρέψει να φτάσουμε, να εξερευνήσουμε και τελικά να ζήσουμε σε κόσμους μακριά από τη Γη, σε κόσμους που σήμερα δεν φανταζόμαστε καν ότι υπάρχουν ή ότι θα μπορούσαμε να ζήσουμε εκεί».\nΜία από τις τροποποιήσεις οι οποίες θα πρέπει να γίνουν πριν από τη γέννηση ενός ατόμου θα μπορούσε να είναι, σύμφωνα με τον Ενρίκες, η αύξηση της διαμέτρου των νευρώνων του εγκεφάλου που θα προσφέρει καλύτερα αντανακλαστικά.\nΟι πνεύμονες και οι ιστοί θα μπορούσαν να βελτιωθούν με τρόπο που να αντλούν περισσότερο οξυγόνο στις ατμόσφαιρες άλλων πλανητών ή να φιλτράρουν τον αέρα από τις τοξίνες. Γενετικά επαναπρογραμματισμένα κύτταρα θα επουλώνουν τις βλάβες που προκαλεί η ακτινοβολία στον Κόκκινο Πλανήτη.


Μηχανισμός για συρόμενες πόρτες βάρους έως 900kg MPC KIBY Large Kit - Next Systems\nΜηχανισμός για συρόμενες πόρτες βάρους έως 900kg MPC KIBY Large Kit\nΠρο ΦΠΑ: 435,48 € Με ΦΠΑ: 540,00 €\nΜηχανισμός για συρόμενες πόρτες, της Ιταλικής εταιρείας MPC με φωτοκύτταρα ασφαλείας. Προορίζεται για συρόμενες αυλόπορτες και γκαραζόπορτες με μέγιστο βάρος έως 900 κιλά και είναι κατάλληλος για οικιακή και εμπορική χρήση. Αποκτήστε τον σε ιδιαίτερα συμφέρουσα τιμή!\nΙταλικός μηχανισμός με φωτοκύτταρα ασφαλείας κατάλληλος για συρόμενες αυλόπορτες και γκαραζόπορτες έως 900 κιλά για οικιακή ή εμπορική χρήση. Αποκτήστε άνεση και ασφάλεια με το πάτημα ενός πλήκτρου.\nH σύνθεση του μηχανισμού MPC KIBY Large Kit περιλαμβάνει:\n1 x Σετ ενσύρματα φωτοκύτταρα ασφαλείας DFM\nΦωτοκύτταρα ασφαλείας (περιλαμβάνονται standard στην σύνθεση MPC KIBY Large Kit)\nσυρομενεσ πορτεσ τιμεσ (2)\nτο καλύτερο μοτέρ (2)\nμοτερ πορτονι (1)\nάνεση και ασφάλεια (1)\nστιβαρό μοτέρ (1)\nσυστήματα κίνησης θυρών (1)\nκινητήρες για γκαραζόπορτες (1)\nmoter 230V (1)


Ανακαλύπτουμε το πράσινο της πόλης μας | WWF - Καλύτερη Ζωή\nΣτο πλαίσιο του Ταξιδιού προς το Κέντρο Πολιτισμού Ίδρυμα Σταύρος Νιάρχος (ΚΠΙΣΝ) δόθηκε η δυνατότητα στην «Καλύτερη Ζωή» του WWF Ελλάς να αναπτύξει μια συμμετοχική δράση με θέμα το αστικό πράσινο.\n«Ανακαλύπτουμε το πράσινο της πόλης μας» ήταν το μήνυμα της θεματικής δράσης που υλοποιήθηκε με μεγάλη επιτυχία στους πέντε πρώτους σταθμούς του Ταξιδιού προς το ΚΠΙΣΝ. Το ρόλο διοργανωτή της δράσης ανέλαβαν με μεγάλο μεράκι, οι Δημοτικές Βιβλιοθήκες των αντίστοιχων περιοχών.\nΟι δράσεις υλοποιήθηκαν σε Χαϊδάρι, Αθήνα, Χαλάνδρι, Κερατσίνι και Ηλιούπολη σε διάστημα τριών μηνών, από το Δεκέμβριο του 2013 έως τον Φεβρουάριο του 2014, και είχαν δυο σκέλη. Στο πρώτο σκέλος, οι πολίτες συμμετείχαν σε ποικίλες δραστηριότητες με αφετηρία ή/και χώρο συνάντησης ένα πάρκο της περιοχής τους. Για παράδειγμα, η Δημοτική Βιβλιοθήκη Χαλανδρίου διοργάνωσε μάθημα γιόγκα σε πάρκο της περιοχής, ενώ η Δημοτική Βιβλιοθήκη Κερατσινίου-Δραπετσώνας συντόνισε δεντροφύτευση. Ομοίως, η Δημοτική Βιβλιοθήκη Ηλιούπολης υλοποίησε δεντροφύτευση κι επίσκεψη της κινητής βιβλιοθήκης σε πάρκου του δήμου.\nΣτο δεύτερο σκέλος, με ένα ερωτηματολόγιο ανά χείρας, οι πολίτες χωρίζονταν σε ομάδας και καλούνταν να ανακαλύψουν ξανά το πράσινο της πόλης τους. Να περιηγηθούν δηλαδή σε χώρους πρασίνους, να συζητήσουν μεταξύ τους και να καταγράψουν τα όσα έβλεπαν και αντιλαμβάνονταν για την κατάσταση, τα προβλήματα και τις παρεμβάσεις που μπορούν να γίνουν στις πράσινες οάσεις της πόλης. Ως αποτέλεσμα της δεύτερης πρωτοβουλίας, συνολικά συγκεντρώθηκαν 68 ερωτηματολόγια για ισάριθμα πάρκα και χώρους πρασίνου των προαναφερόμενων δήμων (με εξαίρεση τον δήμο Αθηναίων όπου λόγω βροχής δεν ήταν δυνατή η καταγραφή). Τα αποτέλεσμα των καταγραφών θα σταλούν στην αρχή που έχει την ευθύνη συντήρησης των χώρων πρασίνου και θα αναρτηθούν σύντομα εδώ, σε μια προσπάθεια να ευαισθητοποιήσουμε για την κατάσταση που επικρατεί και να παροτρύνουμε την ανάληψη βελτιωτικών πράξεων σε τοπικό επίπεδο.\nΜέχρι να γίνει αυτό αξίζει να δείτε μερικά από τα βασικά ευρήματα που προέκυψαν από τα ερωτηματολόγια:\nΟι συμπολίτες που κατέγραψαν τα σημεία αστικού πρασίνου κατανοούν πλήρως τη σημασία και την αξία τους. Όλοι οι χώροι, ακόμα και οι πιο μικροί, ενδείκνυνται για ξεκούραση, διάλειμμα, για μια στάση που θα ηρεμήσει τον επισκέπτη και θα τον μυήσει στην ομορφιά του πρασίνου.\nΔιαπιστώθηκε επίσης ότι όλοι οι καταγεγραμμένοι χώροι, που σημειωτέον είναι οι πλέον γνωστοί και επισκέψιμοι σε κάθε μια από τις περιοχές που βρεθήκαμε, χρήζουν βελτιώσεων, άλλοτε μικρών, άλλοτε μεγάλων. Στην κλίμακα από το 1(άριστη κατάσταση) έως το 5 (χείριστη κατάσταση), οι χώροι πρασίνου βαθμολογήθηκαν κυρίως με 2 και 3 (καλή έως μέτρια κατάσταση).\nΕντοπίστηκαν προβλήματα που αφορούν σχεδόν το σύνολο των χώρων. Το βασικό είναι η ελλιπής συντήρηση του πρασίνου και των υποδομών. Κοινό πρόβλημα αποτελεί επίσης η απουσία σήμανσης στα πάρκα, η απουσία τουαλέτας και γενικά χώρων υγιεινής, όπως και η ανεπαρκής πρόβλεψη για χρήση των χώρων πρασίνου από ΑΜΕΑ.\nΔιαπιστώθηκε επίσης ότι η μεγάλη πλειονότητα των παιδικών χαρών που βρίσκονται σε ή γειτνιάζουν με χώρους πρασίνου παρουσιάζουν προβλήματα, άλλοτε μικρά (πχ. καθαριότητα) κι άλλοτε μεγάλα. Υπάρχουν περιπτώσεις όπου η εγκατάλειψη είναι τέτοια που έχουν μείνει μόνο τα κουφάρια των παιδικών χαρών, πράγμα που εγκυμονεί σοβαρότατους κινδύνου για τα παιδιά.\nΈνα άλλο μελανό σημείο, αφορά τα σημεία που φιλοξενούν σιντριβάνια, τεχνητές λίμνες και άλλα στοιχεία νερού. Εκεί δυστυχώς η εγκατάλειψη και η πλημμελής συντήρηση μοιάζει μεγαλύτερη και γίνεται πιο εύκολα αισθητή. Κάποια σημεία σαν αυτά αποτελούν επίσης πηγή κινδύνου για τα παιδιά και τη δημόσια υγεία. Σε δυο περιπτώσεις τα σιντριβάνια έχουν μετατραπεί σε ουσιαστικά έλη, με στάσιμα νερά.\nΚι αν όλα τα παραπάνω αφορούν περισσότερο την δημοτική αρχή που διαχειρίζεται τους χώρους πρασίνου, δεν πρέπει να περάσει απαρατήρητη μια διαπίστωση που προήλθε από τους ίδιους τους πολίτες που κατέγραψαν τα σημεία πρασίνου: Οι ακαθαρσίες ζώων και τα πανταχού παρόντα απορρίμματα είναι μεγάλα προβλήματα που εντοπίστηκαν σχεδόν σε όλους τους χώρους πρασίνου. Είναι προβλήματα που δυστυχώς προκαλούνται κυρίως από τους επισκέπτες, σαφές δείγμα της έλλειψης σεβασμού που πολλοί συμπολίτες εξακολουθούν να δείχνουν προς τους κοινόχρηστους δημόσιους χώρους.\nΕξίσου θα πρέπει να μας προβληματίσει το γεγονός πως οι περισσότεροι βανδαλισμοί χώρων πρασίνου εντοπίζονται σε μέρη που βρίσκονται κοντά σε σχολεία, σε σημεία με ανεπαρκή φωτισμό και σε τοποθεσίες που απέχουν αρκετά από οδικές αρτηρίες. Κι αυτό το δεδομένο δεν πρέπει να περάσει απαρατήρητο καθώς φανερώνει την έλλειψη κουλτούρας που διακατέχει λίγους πολίτες. Παρότι λίγοι, δυστυχώς αρκούν για να αχρηστεύσουν ουσιαστικά τους χώρους πρασίνου!\nΤο Ταξίδι προς το ΚΠΙΣΝ θα συνεχιστεί. Όπως πρέπει να συνεχιστεί και η προσπάθεια όλων μας να ξανακατακτήσουμε τα πάρκα και γενικότερα τους χώρους αστικού πρασίνου στις πόλεις που ζούμε. Με αφορμή την συμμετοχή μας στο Ταξίδι προς το ΚΠΙΣΝ σκεφτόμαστε ότι οι συνθήκες είναι ώριμες για να υλοποιήσουμε μελλοντικά μια open-source εφαρμογή και ιστοσελίδα, όπου οι πολίτες θα μπορούν να καταχωρούν ελεύθερα και να αξιολογούν τους χώρους πρασίνου ανά την Ελλάδα. Η εφαρμογή θα μπορεί να επιτελέσει δυο ρόλους. Αφενός να γίνει ένα σημείο αναφοράς όπου όλοι οι πολίτες θα μπορούν να βλέπουν που και σε τι κατάσταση βρίσκονται οι χώροι πρασίνου που θέλουν να επισκεφθούν. Αφετέρου να γίνει ένας χώρος άσκησης πίεσης προς τις δημοτικές αρχές κι ένα σημείο συνάντησης για ανάληψη δράσης εκ μέρους της κοινωνίας των πολιτών.\nΑν θέλετε μπορείτε να βάλετε κι εσείς ένα χεράκι. Δείτε πιο κάτω το ερωτηματολόγιο που χρησιμοποιήσαμε για τη δράση μας. Εκτυπώστε το και πάρτε το μαζί σας την επόμενη φορά που θα επισκεφθείτε έναν χώρο πρασίνου. Καταγράψτε όσα θα δείτε και στείλτε μας τις απαντήσεις ηλεκτρονικά στο info@kalyterizoi.gr ή με ταχυδρομείο (WWF Ελλάς, Λεμπέση 21, 11743, Αθήνα -για το πρόγραμμα Καλύτερη Ζωή). Και μην μείνετε μόνο εκεί.\nΕλάτε σε επαφή με τοπικούς συλλόγους και ομάδες, μιλήστε με φίλους και γείτονες για όσα καταγράψατε και μαζί ψάξτε τρόπους για να αλλάξει η κατάσταση προς το καλύτερο. Ενημερώστε την δημοτική αρχή για τα προβλήματα που είδατε και ζητήστε τις ενέργειες της. Το πράσινο δεν περισσεύει. Ειδικά στην Αθήνα και τη Θεσσαλονίκη, τις δυο πόλεις με το λιγότερο πράσινο στην ΕΕ. Και δεν μπορούμε να περιμένουμε κάποιους άλλους να κάνουν πάντα το 1ο βήμα.\n* Η φωτογραφία έρχεται από το Πάρκο Ναυαρίνου στην Ηλιούπολη, την 5η στάση του Ταξιδιού προς το ΚΠΙΣΝ.\nΕρωτηματολόγιο καταγραφής χώρων αστικού πρασίνου


Γιατί ορισμένες δυνατότητες δεν υποστηρίζονται για επεξεργασία στο Visio Online; - Visio\nΓιατί ορισμένες δυνατότητες δεν υποστηρίζονται για επεξεργασία στο Visio Online;\nΔιάγραμμα περιέχει δυνατότητες που δεν υποστηρίζονται για επεξεργασία σε Προεπισκόπηση του προγράμματος επεξεργασίας του Visio Online για προχωρημένους. Το πιο πιθανό το διάγραμμα έχει δημιουργηθεί ή να υποβληθούν σε επεξεργασία σε μια έκδοση υπολογιστή του Visio. Μπορείτε να συνεχίσετε να επεξεργαστείτε το διάγραμμα στο Visio και οι αλλαγές εμφανίζονται την επόμενη φορά που ανοίγετε το διάγραμμα στο Visio Online. Μπορείτε επίσης να να προβάλετε το διάγραμμα στο Πρόγραμμα προβολής του Visio Online. Για περισσότερες πληροφορίες, ανατρέξτε στο θέμα προβολή, δημιουργία, και να επεξεργαστείτε ένα διάγραμμα του Visio Online.\nΑκολουθεί μια λίστα των δυνατοτήτων που δεν υποστηρίζονται στα Προεπισκόπηση του προγράμματος επεξεργασίας του Visio Online:\nΌλες οι μορφές εκτός από τη μορφή σχεδίου του Visio (.vsdx) αρχείων.\nΔιαγράμματα δεδομένων που είναι συνδεδεμένα.\nΔιαγράμματα με περισσότερους από 1000 σχήματα σε μια σελίδα ή περισσότερα από 50 σελίδες.\nΤα πρότυπα με λύσεις και πρόσθετα, όπως οργανογράμματα και Cross λειτουργική διαγράμματα ροής για προχωρημένους.\nΣχήματα με διαβαθμίσεις και εφέ, όπως λάμψη και σκίαση.\nΣχήματα με ιδιότητες προστασίας εκτός από το LockWidth, LockHeight, LockAspect, LockMoveX, LockMoveY, LockRotate, LockDelete, LockFormat, LockTextEdit, LockVtxEdit, LockGroup και LockCalcWH.\nΚείμενο με κατεύθυνση κειμένου ρυθμισμένη σε κατακόρυφο ή με τα εφέ γραμματοσειράς διπλή υπογράμμιση ή διπλή διακριτή διαγραφή.\nΓραμμές με προσαρμοσμένα μοτίβα, σύνθετους τύπους ή δεν είναι διαθέσιμη στο Visio Online έναρξης ή λήξης βέλη.\nΘέματα και οι παραλλαγές δεν είναι διαθέσιμη στο Visio Online προεπισκόπηση του προγράμματος επεξεργασίας.\nΣτοιχείο ελέγχου ActiveX, τα αντικείμενα OLE και γραφής αντικείμενα.\nΠροσαρμοσμένοι συνδυασμοί χρωμάτων.\nΔισδιάστατη (2η) σχήματα με αρνητική διαστάσεων που ορίζονται.


Ανταλλακτικά Yamaha fazer 1000 - NKmoto\nASPIRA 1 BEL RAY 2 FULBAT 1 PRO-RACE 2 REPSOL 3 GS BATTERY 1 SKYRICH 1 UNIBAT 1\nΒΙΔΕΣ 1 ΔΙΣΚΟΠΛΑΚΕΣ 1 ΚΟΡΝΕΣ 1 ΜΠΑΤΑΡΙΕΣ 4 ΤΑΚΑΚΙΑ 1 ΦΛΑΝΤΖΟΚΟΛΛΑ 1 ΧΕΙΡΟΛΑΒΕΣ 3\nΑΜΕΣΑ ΔΙΑΘΕΣΙΜΟ 18\nΑνταλλακτικά Yamaha fazer 1000 - NKmoto. Ανταλλακτικά fazer 1000 γνήσια και after market στις καλύτερες τιμές της αγοράς. Αποστολή σε όλη την Ελλάδα.\nΚατασκευαστής: PRO-RACE Κωδικός Προϊόντος: ΔΙΣ-00115\nΔΙΣΚΟΠΛΑΚΑ ΕΜΠΡΟΣ FZS 1000 FAZER ΜΑΡΓΑΡΙΤΑ\nΔισκόπλακα εμπρός fzs 1000 fazer μαργαρίτα. Η δισκόπλακα εμπρός fzs 1000 fazer είναι για όλα τα fzs 1000 από το 2001 έως το 2004 εμπρός και είναι μαργαρίτα..\nΚατασκευαστής: GS BATTERY Κωδικός Προϊόντος: ΜΠΣ-00008\nΜΠΑΤΑΡΙΑ GT14B-4 JEL GS\nΜπαταρία gt14b-4 jel gs. Η μπαταρία gt14b-4 είναι τύπου jel και κατασκευάζεται από την gs στην Taiwan. Μπαταρίες jel gs στις καλύτερες τιμές της αγοράς...\nΚατασκευαστής: FULBAT Κωδικός Προϊόντος: ΜΠΦ-00007\nΜΠΑΤΑΡΙΑ YT14B-4 (YT14B-BS) FULBAT\nΜπαταρία yt14b-4 (yt14b-bs) fulbat. Η μπαταρία yt14b-4 (yt14b-bs) είναι κλειστού τύπου με υγρά για μεγάλη διάρκεια ζωής. Κατασκευάζεται από την fulbat στην roc...\nΚατασκευαστής: UNIBAT Κωδικός Προϊόντος: ΜΥΒ-00020\nΜΠΑΤΑΡΙΑ YT14B-BS UNIBAT\nΜπαταρία yt14b-bs unibat. Η μπαταρία yt14b-bs είναι μπαταρία κλειστού τύπου με υγρά και κατασκευάζεται στην Ιταλία από την unibat..\nΚατασκευαστής: SKYRICH Κωδικός Προϊόντος: LFP-10\nΜΠΑΤΑΡΙΑ ΛΙΘΙΟΥ LFP-10 SKYRICH\nΜπαταρία Lfp-10 ιόντων λιθίου Skyrich. Οι μπαταρίες Lfp-10 είναι συμβατές με τους κωδικούς Yt12b-4, Yt12b-bs, Yt14b-4 και Yt14b-bs και είναι τεχνολογίας ιόντων λιθίου.Οι μπαταρίες Λιθίου Ιόντων SKYRICH είναι OEM προμηθευτής των εταιρειών DUCATI και KTM αποδει..\nΚατασκευαστής: PRO-RACE Κωδικός Προϊόντος: ΤΑΚ-00055\nΤΑΚΑΚΙΑ FZS 1000 FAZER ΕΜΠΡΟΣ ΜΕΤΑΛΛΙΚΑ\nΤακάκια fzs 1000 fazer εμπρός μεταλλικά. Τα τακάκια fzs 1000 fazer είναι για όλα τα fzs 1000 fazer εμπρός από το 2001 έως το 2005 και είναι μεταλλικά. ..\nΧΕΙΡΟΛΑΒΕΣ ΜΟΤΟ ΜΕ ΑΝΤΙΒΑΡΑ ΧΡΥΣΕΣ\nΧειρολαβές Mοτο με αντίβαρα χρυσές. Οι χειρολαβές Μοτο είναι σετ 2 τεμαχίων με αντίβαρα σε χρυσό χρώμα και είναι universal...


ΔΗΜΟΣΙΟΓΡΑΦΟΣ: Μπορεί να παγώσει το φλερτ των Αμερικανών με τους Τούρκους και μαζί μια νέα αγορά F-16 από την Άγκυρα; Έχει ενισχυθεί γεωπολιτικά η Τουρκία;\nΝ. ΔΕΝΔΙΑΣ:Κύριε Σιαδήμα, όπως ήδη έχω υπογραμμίσει, στο πλαίσιο της επίσκεψής μου στην Ουάσιγκτον, είχα την ευκαιρία να ενημερώσω ενδελεχώς τον Αμερικανό ομόλογό μου, τον κύριο Μπλίνκεν, για τις προκλήσεις που αντιμετωπίζει αυτή τη στιγμή η Ελλάδα στο Αιγαίο και στην Ανατολική Μεσόγειο.\nΣυγκεκριμένα, αναφέρθηκα στην έξαρση της τουρκικής παραβατικής συμπεριφοράς. Και αυτό σε μια ιστορική συγκυρία κατά την οποία το ΝΑΤΟ πρέπει να συνιστά περισσότερο από ποτέ άλλοτε μία αδιάσπαστη Συμμαχία.\nΟ κύριος Μπλίνκεν ενημερώθηκε για τις τουρκικές προκλήσεις, για τις υπερπτήσεις πάνω από το ελληνικό έδαφος και ιδιαίτερα σε κατοικημένες περιοχές. Παρουσίασα στον συνομιλητή μου αδιάσειστα τεκμήρια της τουρκικής παραβατικότητας, με χάρτες που απεικονίζουν ξεκάθαρα τι συμβαίνει στο Αιγαίο, αλλά και στην Ανατολική Μεσόγειο. Και όπως λένε, μια εικόνα αξίζει χίλιες λέξεις.\nΣτην προκειμένη περίπτωση, αναφορικά με τις υπερπτήσεις σε διάστημα μίας ημέρας, μια απεικόνιση αξίζει 42 χιλιάδες λέξεις. Βεβαίως, αναφέρθηκα επίσης στο casus belli, καθώς και στο παράνομο και ανυπόστατο «τουρκολιβυκό μνημόνιο». Στο ίδιο πλαίσιο, προβλήθηκε εκ νέου η πάγια θέση της Ελλάδας για προώθηση των διμερών σχέσεων στη βάση του Διεθνούς Δικαίου και ιδιαίτερα του Δικαίου της Θάλασσας, αρχές τις οποίες ασπάζονται πλήρως οι ΗΠΑ.\nΗ χώρα μας λειτουργεί επί τη βάσει αδιαπραγμάτευτων αρχών και αξιών, εδραιώνοντας τη θέση της όχι μόνο απέναντι στις ΗΠΑ, αλλά και σε ολόκληρη τη διεθνή κοινότητα ως ένας αξιόπιστος σύμμαχος ο οποίος σέβεται και εφαρμόζει τους νόμους και τους κανόνες της διεθνούς τάξης.\nΣε αντίθεση με την Τουρκία, η οποία συνιστά έναν μη φερέγγυο εταίρο με παράλογες αξιώσεις και δεν διστάζει ενίοτε να παραβεί κανόνες αποκλειστικά προς ίδιον όφελος. Αυτό νομίζω ότι πλέον έχει καταστεί σαφές στην αμερικανική ηγεσία, αλλά και ολόκληρη την πολιτική σκηνή των ΗΠΑ.\nΗ Ελλάδα αποτελεί μέρος της λύσης και όχι του προβλήματος, σε αντίθεση με τη γείτονα η οποία με τις αναθεωρητικές της τάσεις και την επαμφοτερίζουσα στάση της εντός του ΝΑΤΟ προκαλεί όχι μόνο τη χώρα μας, αλλά την ίδια την ενότητα και το μέλλον της Συμμαχίας.\nΔΗΜΟΣΙΟΓΡΑΦΟΣ: Πώς θα αντιδράσουν οι Τούρκοι μετά το ταξίδι του Έλληνα πρωθυπουργού στις ΗΠΑ; Μπορεί να συνεχίσουν τις προκλήσεις; Ανησυχείτε μήπως έχουμε θερμό καλοκαίρι;\nΝ. ΔΕΝΔΙΑΣ:Όπως προανέφερα, η Τουρκία συνιστά έναν «ιδιόρρυθμο» εταίρο εντός του ΝΑΤΟ. Δυστυχώς, η έξαρση της τουρκικής παραβατικότητας έναντι της χώρας μας εντάσσεται στο γενικότερο κλίμα αναθεωρητισμού που συνιστά αυτήν τη στιγμή βασικό συστατικό της εξωτερικής πολιτικής της Τουρκίας.\nΘέτει σε κίνδυνο όχι μόνο την ευρύτερη περιοχή της Ανατολικής Μεσογείου, αλλά την ίδια τη φύση της διεθνούς έννομης τάξης.\nΑπό την πλευρά μας, έχουμε καταστήσει σαφές ότι το πρόβλημα με την Τουρκία δεν αφορά αποκλειστικά τις ελληνοτουρκικές σχέσεις, αλλά πρωτίστως τον τρόπο με τον οποίο μια αναθεωρητική δύναμη ορθώνει τις μονομερείς αξιώσεις της έναντι εταίρων και συμμάχων της, καταστρατηγώντας βασικές αρχές του Διεθνούς Δικαίου.\nΠαράλληλα, έχω τονίσει επανειλημμένα ότι η στάση μας πηγάζει από αρχές. Δεν στρέφεται εναντίον της τουρκικής κοινωνίας, μεγάλο μέρος της οποίας προσβλέπει σε ένα ευρωπαϊκό μέλλον. Και ασπάζεται τις ευρωπαϊκές αξίες. Ευελπιστούμε ότι η Τουρκία θα ασπαστεί, μία μέρα, τις αξίες αυτές.\nΠάντως, η Ελλάδα βρίσκεται σε διαρκή επαγρύπνηση, ενισχύει συμμαχίες και συνέργειες, ενώ παράλληλα επιβεβαιώνει τον διαχρονικό ρόλο της ως παράγοντα σταθερότητας και ασφάλειας στην ευρύτερη περιοχή.\nΔΗΜΟΣΙΟΓΡΑΦΟΣ: Στην Ουάσιγκτον θέσατε το θέμα των υπερπτήσεων και την τουρκική προκλητικότητα ενώ ο πρωθυπουργός παρουσίασε και τον τουρκικό χάρτη με την «Γαλάζια Πατρίδα». Υπάρχουν δεσμεύσεις από την αμερικανική πλευρά;\nΝ. ΔΕΝΔΙΑΣ:Όπως ανέφερα, ενημέρωσα ενδελεχώς τον Αμερικανό ομόλογό μου για το σύνολο των τουρκικών προκλητικών ενεργειών.\nΗ συνάντηση μας, η δεύτερη σε διάστημα λίγων μηνών, κάτι που υποδηλώνει και την σχέση που έχει αναπτυχθεί, έγινε σε εξαιρετικό κλίμα και είμαστε ικανοποιημένοι από τα αποτελέσματα της. Θα μου επιτρέψετε, όμως, να επισημάνω ότι δεν εναπόκειται σε μένα, να αναφερθώ στην στάση των Ηνωμένων Πολιτειών για οποιοδήποτε ζήτημα.\nΩστόσο η θέση των Ηνωμένων Πολιτειών σε ό,τι αφορά την τουρκική προκλητικότητα και την παραβίαση των κυριαρχικών μας δικαιωμάτων είναι δεδομένη.\nΈχουν υπάρξει αρκετές δημόσιες τοποθετήσεις επί του ζητήματος αυτού από την αμερικανική πλευρά.\nΝα αναφερθώ επιγραμματικά στην Συμφωνία Αμοιβαίας Αμυντικής Συνεργασίας και στις σχετικές επιστολές των Αμερικανών ΥΠΕΞ Πομπέο και Μπλίνκεν.\nΝα προσθέσω επίσης ότι η ανταπόκριση που επεφύλαξε το Κογκρέσο στον Πρωθυπουργό Κυριάκο Μητσοτάκη μιλάει από μόνη της.\nΉταν μια μοναδική στιγμή στην νεότερη Ελληνική ιστορία, και ιδιαίτερα για όσους είχαμε την τύχη να την παρακολουθήσουμε διά ζώσης, μια συγκινητική εμπειρία, που υποδηλώνει το επίπεδο των σχέσεων μεταξύ των δύο χωρών.\nΚύριε Σιαδήμα, τις σχέσεις της Ελλάδας με τις Ηνωμένες Πολιτείες δεν πρέπει να τις βλέπουμε υπό το πρίσμα μιας «τουρκο-κεντρικής προσέγγισης», γιατί τότε αφήνουμε το δέντρο να μας καλύψει το δάσος.\nΟι σχέσεις αυτές έχουν την δική τους δυναμική και εάν αυτό ευχαριστεί την τουρκική πλευρά ή όχι είναι κάτι το οποίο δεν μας αφορά.\nΔΗΜΟΣΙΟΓΡΑΦΟΣ: Τι επιδιώκει ο Ερντογάν με το βέτο για την ένταξη του ΝΑΤΟ της Φινλανδίας και της Σουηδίας;\nΝ. ΔΕΝΔΙΑΣ:Κύριε Σιαδήμα, δεν υπάγεται στις αρμοδιότητές μου αλλά και δεν είναι στις προθέσεις μου να ερμηνεύω τις επιδιώξεις και στοχεύσεις της γείτονος. Κάθε κράτος έχει το δικαίωμα να επιλέξει τον δικό του δρόμο. Εκείνο που θέλω να υπογραμμίσω είναι ότι εμείς στηρίζουμε ένθερμα αυτήν την κυρίαρχη απόφαση της Σουηδίας και της Φινλανδίας. Οι χώρες αυτές έχουν κάνει την επιλογή τους, μέσα από τις προσήκουσες δημοκρατικές διαδικασίες. Πρόκειται για απάντηση στην ρωσική εισβολή στην Ουκρανία και στην απειλή εις βάρος της ασφάλειάς τους. Και κατ’επέκταση εις βάρος της ευρωπαϊκής ασφάλειας.\nΓιατί, να μην το λησμονούμε, πρόκειται για δύο χώρες εταίρους της Ελλάδας στην Ευρωπαϊκή Ένωση, βαθιά δημοκρατικές, που σέβονται τις αρχές του Διεθνούς Δικαίου. Η συμμετοχή της Σουηδίας και της Φινλανδίας στο ΝΑΤΟ θα μας ενδυναμώσει και θα αυξήσει την κοινή μας ασφάλεια.\nΠαράλληλα θα ενισχύσει την ομάδα των δημοκρατικών χωρών εντός του ΝΑΤΟ που σέβονται το Διεθνές Δίκαιο και καταδικάζουν την απειλή ή χρήση βίας. Ομάδα στην οποία ανήκει η συντριπτική πλειοψηφία των Συμμάχων, δυστυχώς με μία εξαίρεση.\nΔΗΜΟΣΙΟΓΡΑΦΟΣ: Η πτώση της Μαριούπολης αλλάζει τα δεδομένα. Συμφωνείτε με τις εκτιμήσεις διεθνών αναλυτών ότι αν η Ρωσία καταλάβει το νότιο τμήμα της Ουκρανίας θα τελειώσει και ο πόλεμος;\nΝ. ΔΕΝΔΙΑΣ:Νομίζω ότι δεν θα ήταν ένδειξη σύνεσης να κάνει κάποιος προβλέψεις για την διάρκεια και την έκβαση του πολέμου με βάση τις όποιες μεταβολές επί του πεδίου, όσο σημαντικές και αν μοιάζουν αυτές.\nΓια να τελειώσει ο πόλεμος θα πρέπει να υπάρξει μία βιώσιμη λύση και αυτή δεν μπορεί να στηριχτεί σε λογικές στρατιωτικών τετελεσμένων, που ήταν χαρακτηριστικές για άλλες περιόδους της ανθρώπινης ιστορίας.\nΔιαρκής και βιώσιμη λύση μπορεί να είναι μόνο μία διπλωματική λύση, που θα αποτελεί προϊόν διαλόγου και θα σέβεται τις βασικές αρχές του Διεθνούς Δικαίου και βεβαίως θα μπορεί να γίνει αποδεκτή από την ουκρανική πλευρά. Δυστυχώς, όμως, φαίνεται ότι βρισκόμαστε ακόμα μακριά από μια τέτοια εξέλιξη. Σε κάθε περίπτωση, θα πρέπει να είμαστε προετοιμασμένοι ακόμα και για μια σύγκρουση διαρκείας, με όποιες επιπτώσεις θα έχει αυτή τόσο στην ίδια την Ουκρανία, όσο και στην Ευρώπη γενικότερα.\nΚαι θα μου επιτρέψετε να προσθέσω κάτι ακόμα. Όπως προανέφερα, η στάση της Ελλάδας, είναι στάση αρχής. Δεν στρέφεται εναντίον της ρωσικής κοινωνίας. Κοινωνίας που ανέδειξε ορισμένους από τους μεγαλύτερους συγγραφείς, ποιητές, και συνθέτες. Ένας εκ των οποίων, κατά πολλούς ο μεγαλύτερος Ρώσος ποιητής, ο Πούσκιν, ήταν ένθερμος υποστηρικτής της Ελληνικής Επανάστασης και είχε συμμετάσχει σε συνάντηση της Φιλικής Εταιρίας, στην ιστορική έδρα της, στην Οδησσό.\nΔΗΜΟΣΙΟΓΡΑΦΟΣ: Συζητήσατε και για τα ενεργειακά. Μπορεί η χώρα μας να γίνει κόμβος μεταφοράς φυσικού αερίου προς την υπόλοιπη Ευρώπη;\nΝ. ΔΕΝΔΙΑΣ:Η χώρα μας, κύριε Σιαδήμα, δεν έχει απλά τη δυνατότητα να γίνει περιφερειακός ενεργειακός κόμβος. Εργάζεται συστηματικά και, θα μου επιτρέψετε να πω, αποτελεσματικά προς αυτή την κατεύθυνση, μέσα από ένα πλέγμα στρατηγικών υποδομών που είτε έχουν κατασκευαστεί, είτε κατασκευάζονται. Πολλές φορές σε συνεργασία με άλλες χώρες της περιοχής, στη βάση πάντα των αρχών του Διεθνούς Δικαίου. Θα μπορούσα εδώ να αναφέρω ενδεικτικά τον σταθμό υγροποιημένου αερίου στη Ρεβυθούσα, τον πλωτό τερματικό σταθμό στην Αλεξανδρούπολη με τη συμμετοχή γειτονικών μας χωρών όπως η Βουλγαρία, η Σερβία και η Βόρεια Μακεδονία, την κατασκευή του οποίου εγκαινίασε πρόσφατα ο Πρωθυπουργός, τον αγωγό TAP, τους διασυνδετήριους αγωγούς φυσικού αερίου με την Βουλγαρία (IGB) και τη Βόρεια Μακεδονία, τον αγωγό East-Med, τις ηλεκτρικές διασυνδέσεις Ελλάδας-Κύπρου-Ισραήλ (Euro-Asia interconnector) και Ελλάδας-Αιγύπτου (Euro-Africa Interconnector).\nΠρόκειται για έργα που αναβαθμίζουν καθοριστικά το γεωπολιτικό αποτύπωμα και τον ρόλο της Ελλάδας. Ιδιαίτερα στο πλαίσιο της επιτακτικής ανάγκης για ενεργειακή απεξάρτηση της Ευρώπης από τη Ρωσία. Και αυτό ήταν κάτι που αναγνωρίστηκε από τον Αμερικανό ομόλογό μου, Άντονι Μπλίνκεν, στη συνάντηση που είχαμε στην Ουάσιγκτον, όπου τα ζητήματα της ενέργειας συζητήθηκαν διεξοδικά.\nΔΗΜΟΣΙΟΓΡΑΦΟΣ: Ο Κυριάκος Μητσοτάκης ξεκαθάρισε στον Λευκό Οίκο πως δεν πρόκειται να δεχθεί δυο ξεχωριστά κράτη για την λύση του Κυπριακού με τον Τζο Μπάιντεν μάλιστα να χειροκροτεί. Υπάρχουν εξελίξεις;\nΝ. ΔΕΝΔΙΑΣ:Θα μου επιτρέψετε να προσθέσω ότι ο Πρωθυπουργός αναφέρθηκε στο πλαίσιο λύσης του Κυπριακού και στην ομιλία του ενώπιον του Αμερικανικού Κογκρέσου. Αναφορά, η οποία έγινε δεκτή με χειροκροτήματα. Τη λεγόμενη λύση των δύο κρατών, η οποία είναι εκτός του πλαισίου των σχετικών αποφάσεων του Συμβουλίου Ασφαλείας, δεν την απορρίπτουμε μόνο εμείς οι Έλληνες. Την απορρίπτει κατηγορηματικά το σύνολο της διεθνούς κοινότητας. Μάλιστα, η εκπρόσωπος του ρωσικού Υπουργείου Εξωτερικών πριν από λίγες ημέρες επανέλαβε ξεκάθαρα ότι η στάση της χώρας της δεν έχει αλλάξει, παρά τις διάφορες, αστήρικτες, όπως φάνηκε, φημολογίες.\nΌσον αφορά τις πιθανές εξελίξεις, δυστυχώς υπάρχουν, αλλά, για μια ακόμα φορά, η Τουρκία και η τουρκοκυπριακή κοινότητα κινούνται προς την αντίθετη κατεύθυνση, ενώ υπάρχουν ενδείξεις ότι ξεκίνησαν εκ νέου εργασίες στα Βαρώσια. Εφόσον επιβεβαιωθεί, η εξέλιξη αυτή απομακρύνει ακόμα περισσότερο την προοπτική μιας δίκαιης και βιώσιμης λύσης και βεβαίως αποτελεί σαφή παραβίαση των αποφάσεων του Συμβουλίου Ασφαλείας 550 και 789.\nστην εφημερίδα Real News και στον δημοσιογράφο Γιώργο Σιαδήμα (22.05.2022)\nPrevious articleΑ. Τζιτζικώστας: «Δεν υπάρχουν διαφορετικές οπτικές στη Γενοκτονία. Είναι έγκλημα και η Τουρκία οφείλει να την αναγνωρίσει και να ζητήσει συγγνώμη»\nNext articleΟλοκληρώθηκε η επίσκεψη του Υπουργού Κλιματικής Κρίσης και Πολιτικής Προστασίας σε Σάμο, Κω και Ρόδο – Χρήστος Στυλιανίδης: Νέα αντίληψη για την πυροπροστασία της χώρας με την πρόληψη στο επίκεντρο και συμμάχους μας τους πολίτες


Η Μέγκαν πρέπει να μάθει το βασιλικό πρωτόκολλο - NEWS1\n“Πιστεύω ότι η Μέγκαν θα τα καταφέρει, ωστόσο θα βρει κάποιες φλυαρίες αφόρητες”, τονίζει ο ‘Αντριου Μόρτον που έχει γράψει μια βιογραφία της μέλλουσας νύφης. “Αυτή ήταν μια κοπέλα υπέρμαχος της ισότητας των φύλων στον ΟΗΕ και τώρα πρέπει να υποκλίνεται στη βασίλισσα, ακόμη στη μέλλουσα συνυφάδα της Κέιτ Μίντλετον στις ιδιωτικές περιστάσεις”.\n“Τα μέλη της βασιλικής οικογένειας υποκλίνονται στη βασίλισσα”, δηλώνει ο ιστορικός του βασιλικού οίκου Ούγκο Βίκερς. Η βασίλισσα δεν νοιάζεται επί της ουσίας αν ο κόσμος υποκλίνεται σε αυτήν ή όχι. Νομίζω ότι το πρωτόκολλο είναι καθορισμένο και δεν θα είναι δύσκολο να το μάθει η Μέγκαν”.